
E politico y e gobernantenan mester percura pa e bien- 
estar di e país. Y mester percura cu nada ta bay di mas. 
Aunke cu e gobierno actual ta bisa di no a duna permiso 
pa camber adicional of nobo pa hotel, ta mira cu si ta sigui 
duna permiso pa otro tipo di hospedahe. 


Y mientras cu mas di esaki ta sigui bin acerca, mas e presion 
ta riba e mercado laboral. Recientemente Minister di Labor 
tabata den parlamento pa un reunion riba su maneho pa loke 
ta admision y tin algun informacion alarmante a bin dilanti. 


Aworaki tin un cantidad grandi di ilegal riba e isla. Ta papia 
di 10 mil of mas. E mandatario ta un di esunnan na fabor pa 
legalisa e grupo aki, ya cu e lo nifica un entrada pa caha di 
gobierno y lo reforsa e fondo di AZV y SVb. 


E retonan ta grandi. Pasobra si mira e vacaturanan cu tin 
por ehempel, tin varios problema cu por señala. Uno ta esun 
cu basta di nan ta di cierto nivel cu no por wordo ocupa 
p'e ilegalnan na Aruba. Ta papia di posicion di supervisor 
bay ariba y e profesionalnan studia, manera esunnan na 
hospital. E ta nifica cu pa e grupo aki, si un compania no 


horta di otro, definitivamente mester busca e hendenan aki 
for di exterior. 


Un di e problemanan ta cu e yiunan di tera no ta gusta mas 
pa traha den sector hotelero. Pa esaki lo mester bin curso 
adicional pa nan por desaroya nan mes riba otro tereno. 
Estudio haci ta mustra cu masha poco hoben Arubiano ta 
sigui un estudio universitario. 


Awo mayoria ta finalisa MAVO of EPB y ta keda eynan. No 
ta mustra ni interes pa sigui cu mas curso pa desaroya nan 
mes, siendo cu tin un EPI cu ta ofrece hopi oportunidad. 


Banda di esaki tin posibilidad grandi pa amplia e curric- 
ulum educativo cu mas idioma, mirando cu ta Aruba semper 
tabata conoci pa ta domina varios idioma. Riba e tereno aki 
no a haci nada pero nada pa dal un paso di avance. 


E ariba menciona ta trece cu ne dobel problema. E parti di 
vivienda ta bira un problema. Aunke cu mester bisa cu pariba 
di brug tin hopi cas y edificio bashi cu lo por ta un bon opor- 
tunidad di inversion pa entre otro FCCA. 


Sinembargo e asunto di hopi hende extra ta keda nifica un 
peso extra riba e diferente tipo di necesidad pa 10 pa 15 mil 
trahado extra, manera servicio medico. 


Banda di esaki por bisa cu e construccion na Aruba ta di 
mas caba. Pa gobierno y instancia manera SVb y AZV e ta 
nifica entrada pero tambe na mesun momento mas gasto. E 
ta algo cu mester pone den balansa. 


Segun por a compronde den e reunion di Minister Glenbert 
Croes, ta bay tin mester pa e 3 mil camber di hotel un 
average di 2.4 di trahado y pa cada trahado, uno mas. Pues 
casi 3.5 trahado pa cada camber di hotel cu ta mas cu 10 
mil. Y no ta tur di e grupo aki lo por haya na Aruba bou di 
e grupo di esunnan indocumenta. Y esaki ta sin papia di 
e otro negoshinan cu lo habri pa motibo di mas turista na 
Aruba. 


Scuchando y lesando tur esaki, ta duna miedo di con e situ- 
acion di Aruba lo ta den algun aña, sobrepobla y sin espacio 
pa e localnan mes por disfruta di dje y cual sigur lo trece cu 
ne un cambio den e constelacion di e Arubiano. 


Turismo di Aruba ta consolida caba y mester busca un otro 
sector den cual e isla y su hendenan lo sobresali, pa sigura 
trabou pa e generacion actual y siguiente cu no ta mustra 
interes den turismo. 

E situacion ta sumamente alarmante pa loke ta e planta di puri- 
ficacion awa na Bubali. Ningun gobierno, cu excepcion di estudio 
haci di kico mester haci, no a bin cu un solucion na tempo pa e 
problema di demanda extra riba e planta di purificacion di awa 
sushi na Bubali, mas conoci como RWZI. 


Ya caba Amsterdam Manor, esun mas perhudica den e situacion 
aki a gana un demanda den corte cu ta bisa cu gobierno a actua 
inhusto cu e hotel aki. 


E ta nifica cu mester bay paga pa e daño sufri di 2002 te awo, 
of te momento cu remedia e situacion unda cu nan no ta haya 
molester ni di musca ni di e holo di excremento cu ta domina e 
area. 


E holo y musca ta causa pa mal funcionamento di e mashinnan di 
e planta. Na inicio di añanan 1970 cu a construi e planta, a trah'e 
pa procesa te cu 4500 m3 di awa pa dia. Pero e desaroyo di e 
isla, tanto turisticamente como den poblacion, a causa cu hopi 
lihe e cantidad ey no ta factibel pero no a busca un solucion na 
tempo y a sigui wanta e situacion, pushando e mashinnan te na 
nan maximo, trahando di dia y anochi. A consecuencia di esaki e 
piesanan no ta wanta y e tankinan tampoco cu tanto presion y a 
cuminsa haya scheur. 


Pa awo e cantidad di awa cu e mester procesa ta yega 10 mil m3, 
y e holo ta bira pio. Diferente biaha gobierno a haya ordo di corte 
pa tuma cierto medida, pero nunca esaki ta sosode completa- 
mente. Mientrastanto, Amsterdam Manor ta sigui sufri e conse- 
cuencianan cu mal propaganda riba internet y caida den nan 
reservacionnan, a pesar di ta situa dilanti un di e beachnan mas 
bunita na mundo. 


E gobiernonan a chica turismo pero na momento di percura pa 
protege, ningun a haci algo concreto. Awo a tuma e decision pa 
privatisa e sistema aki door di pone den man di Utilities, cu a crea 
un compania, di cual nan ta completamente doño, pero busca 
capital afo. Sinembargo e propiedad di turista via di e belasting 
turistico lo bay paga pa esaki. 
Di awo pa 2027 Aruba lo haya casi 3300 camber di hotel nobo. Y 
tur esaki mester bay conecta riba e Riool Waterzuiverinstallatie 
(RWZI) di Aruba. 


Mientras cu ta privatisa RWZI y e compania nobo Aruba 
Wastewater Sustainable Solutions ta busca e forma pa traha un 
planta nobo, mester busca solucion temporal. 
Durante e reciente caso den corte di Amsterdam Manor Beach 
Resort contra gobierno y AWSS a bin cu varios demanda. Un di 
nan pa prohibi di conecta mas hotel (di mas cu 10 camber) riba 


e sistema aki. 


DOW mes na apenas 2022 a cuminsa desaroya plan pa pone un 
of dos RWZI mobil pa aumenta e capacidad di e planta aki pa 
procesa awa sushi. Esaki como medida temporal te ora cu tin un 
instalacion completamente nobo pa RWZI. 
DOW mes a tuma contacto cu e dos companianan Suez/Veolia 
y Seven Seas pa oferta di huur e mobilnan aki. Pero e destaho 
publico no a tuma luga ainda. Loke cu a hala atencion den e docu- 
mentonan ta unda cu ta menciona cu (RED: a pesar di e suma 
halto) por laga e destaho publico un banda, como cu ta trata di 
un situacion di emergencia. 


Pa esaki tin un provision den e Ley dt Comptabilidad. Mirando e 
emergencia cu Amsterdam Manor ta pasa aden, a exigi esaki den 
corte (dia 8 di mei tin un decision). 
Hasta Amsterdam Manor a pidi corte ordena cu e instalacion 
mobil mester ta den funcion pa prome di september, 2024 pa di e 
forma aki e capacidad pa procesa awa sushi di Aruba ta yega na 
12.000 m3 pa dia. Di e forma ey ta duna gobierno como AWSS 
suficiente tempo pa haci e trabounan necesario. 
Amsterdam Manor a splica cu den transcurso di aña Gobierno di 
Aruba a haya suficiente tempo pa tuma medida pa drecha e situ- 
acion y a opta pa no haci nada. 
Dato ta mustra cu desde añanan 90 di siglo pasa e cantidad di 
awa sushi cu tin pa procesa a bira casi cuater biaha mas hopi. 
Pues gobierno na momento di duna tur e permisonan mester 
a cuminsa pensa caba cu banda di percura pa un bon manten- 
cion di e RWZI, mester a mantene e capacidad na e crecemento 
di e cambernan di hotel, condominiun y vivienda cu mester bay 
conecta riba e RWZI. “Banda di e beneficionan di e construccion 
na gran escala tambe ta bin e debernan.” Tin traha un Masterplan 
Wastewater Aruba di Royal Haskoning DHV di juli, 2022, y eyden 
ta para cu pa tur e cambernan extra cu ta bin acerca te cu 2029, 
mester di un instalacion cu por procesa sigur 11.000 m3 di awa 
sushi. Amsterdam Manor ta kere cu e calculo aki ta hopi abou 
mirando cu ta bin acerca no solamente 3300 camber extra di 
hotel pero tambe otro usuario grandi di e sistema di riolering. 
Pa e motibo ariba menciona Amsterdam Manor a bisa cu ta 
iresponsabel y peligroso e situacion pero tambe inhusto cu nan, 
cu ta bay conecta e usuarionan grandi riba e mesun sistema di 
riolering bieu. 
P’esey a exigi pa pone e dos RWZInan mobil den forma temporal. 
Por a tuma nota tambe cu nan ta pidi cu si corte bay di acuerdo 
cu esaki y gobierno no cumpli, pone un boet di 100 mil florin pa 
dia. 

E homber aki, tata di un yiu chikito, ta parce di tin un estado 
regular como huesped di KIA. E ta manera drenta sali y no 
ta mustra di kier drecha su bida. 


Anderson Figaroa di 34 aña, aña pasa a caba di sinta un 
castigo di cuater aña pa un acto di violencia. Pero e aña aki 
e tabata den corte atrobe. Esaki pasobra den su auto a haya 
un arma di candela, aunke cu e ta bisa cu esey ta pertenece 
na un amigo di dje. Un amigo cu inicialmente a nenga pero 
despues a bin admiti cu e arma ta pertenece na dje. 


Un di e acusadonan den e caso ey, Jairo Morales a wordo 
declara liber y Shawn Murray culpabel. Den e caso di 
Anderson Figaroa e no a tuma un decision mesora y pone un 
otro fecha pa e bin tuma su sentencia, mientras cu el a sigui 
den libertad. 


E acusacion contra dje tabata complice den posesion di 
arma di candela pa cual a pidi un castigo di 24 luna. E delito 
ey el a comete ora cu el a caba di sali for di KIA unda el a 
sinta algun aña pa un delito di violencia. Di tratamento di 
e caso fiscal a pidi cu si declar’e culpabel, ta pidi un ordo 
di detencion di inmediato. Pero esey no tabata necesario, 
pasobra e mesun fin di siman di tratamento di su caso, a 
detene durante un razzia. Pues personal di KIA mester a 
trece pa bin scucha su castigo. 


Polis a bay controla e auto den cual e tabata pasobra a haya 
melding cu nan ta causa problema. E tres acusadonan tabata 
den e auto hunto cu amiga di Figaroa. Polis a bay den accion 
ora cu a mira un di e hendenan den e auto trata di sconde 
algo. Y berdad den e auto a topa cu un 9 mm mas droga, 
pildo, etc. Tur esaki Shawn Murray a bisa cu ta pertenece na 
dje. 


Tabatin sospecho cu e arma ta pertenece na Figaroa, pero 
Murray a tuma tur culpa riba dje. Inicialmente el a bisa cu e 
sa warda arma pa Figaroa pero despues a hala atras. 


Sinembargo hues si a haya cu Figaroa ta culpabel di pose- 
sion di arma di candela. El a lesa varios splicacion cu tin 
para den ley cu por declara e homber aki culpabel di e 


delito menciona. Pero tambe cu e video cu fiscal a mustra 
por mira con Murray ta filma di patras den e auto e arma y 
dado momento el a bira wak. El a uza tambe declaracion di e 
mesun Murray cu e ta algo al estilo di bodyguard di Figaroa 
pa cual e ta cana arma. 


Loke cu a hunga un rol den e castigo ta cu no ta prome biaha 
cu Figaroa ta haya su mes envolvi cu husticia. Pa colmo, 
durante su tempo di prueba. A dun’e 18 luna y ordo di deten- 
cion, aunke e ta cera caba. 


Caso di posesion di arma di candela na Aruba ta algo hopi 
serio na e momentonan aki. Por bisa cu semanalmente tin 
un of dos caso den corte relaciona cu esaki. Ta parce cu 
haya arma ta facil riba e isla aki y algo cu no ta barata. Sigur 
riba mil florin. Principalmente ta asocia e uzo di arma rela- 
ciona cu problema di gang pero tambe cu benta di droga. 


E minimo castigo pa posesion di arma di candela aworaki ta 
18 luna di cual un par di luna ta condicional. Ta keda na e 
hues pa evalua tur circunstancia pa mira si ta mantene na e 
norma of ta adapta esaki. 


Anderson Figaroa ta huesped regular di KIA 

‘GREENWASHING', un termino cu ta wordo uza pa describi 
empresa y organisacion cu ta pretende di ta amigabel cu 
medio ambiente sin un compromiso real cu sostenibilidad, 
ta keda un problema creciente rond mundo. Mientras cu 
e empresanan y e gobiernonan ta traha duro pa logra un 
imagen ecologico, ta crucial pa ta critico y analisa si nan 
accionnan ta coincidi cu nan afirmacionnan. Na Aruba, e 
maneho di desperdicio ta un enfoke importante, caminda cu 
‘Greenwashing' por tuma luga. 


Un 
di 
e 
posibel 
caracteristicanan 
di 
‘Greenwashing' 
na 
Aruba ta e falta di 
transparencia den e 
maneho 
di 
desper- 
dicio. 


Mientras 
cu 
gobi- 
erno por bisa cu e 
ta 
comprometi 
cu 
reciclahe y reduccion 
di desperdicio, e falta 
di medida concreto y 
transparencia por ta 
indicacion di "green- 
washing". 
Un 
otro 
caracter- 
istica 
potencial 
di 
‘Greenwashing' ta e 
uzo di di gestonan 
simbolico en bes di 
accionnan 
sustan- 
tivo. Por ehempel, si 
Gobierno di Aruba pone 
hopi enfoke riba pone 
container di reciclahe 
den e luganan publico, 
pero no ta inverti den 
desaroyo di infrastruc- 
tura di reciclahe of 
programa 
educativo 
riba maneho di residuo, 
esaki por indica un 
caso di greenwashing. 
E compromiso real cu 
sostenibilidad ta rekeri 
algo mas cu cambi- 
onan cosmetico; e ta 
rekeri accion concreto 


y inversion pa logra un cambio real. 


Pa preveni ‘Greenwashing' y promove política di desecho 
cu ta realmente sostenibel, ta fundamental cu Gobierno di 
Aruba ta transparente tocante su accion y su inversionnan 
den maneho di desecho, tuma medida concreto pa reduci 
y recicla deshecho y atende cu e problemanan economico 
clave den su maneho. Pueblo y e interesadonan mester keda 
critiko y monitor e accionnan di gobierno di cerca pa garan- 
tisa progreso real pa un futuro mas sostenibel. 


Explorando sostenibilidad 


Peliger di Greenwashing y caracteristica relaciona cu maneho di sushi na Aruba 

BON gobernacion, tambe conoci como 'good governance', 
ta e base di un sociedad saludabel y resiliente. E compro- 
miso pa cu transparencia, responsabilidad, husticia y lider- 
asgo efectivo den organisacion y institucion ta esencial pa 
crecemento y desaroyo sostenibel. Un aspecto crucial di 
bon gobernacion ta independencia, particularmente den e 
contexto di e Hunta Supervisor y e organonan di maneho. 
Sinembargo, e peliger di interferencia político na Aruba via 
nombramento político ta pone e independencia aki den duda, 
loke por debilita e confiansa den integridad di e procesonan 
di gobernacion. 
E base di Bon Gobernacion 
Bon gobernacion ta encera un serie di e principionan cu ta 
busca pa promove honestidad, confiansa y responsabilidad 
den e organisacion y e institucionnan. E principionan aki ta 
aplica no solamente pa sector publico, sino tambe na sector 
priva y e organisacionnan ‘non profit’. 
Algun principio basico di bon gobernacion ta inclui: 
Transparencia: e intercambio habri di informacion y e 
procesonan (p'e decisionnan), pa aumenta e confiansa di e 
interesadonan. Rendicion di cuenta: rindimento di cuenta pa 
e decisionnan y e accionnan tuma, tanto internamente como 
externamente. 
Igualdad y trato husto: garantisa igualdad di oportunidad, 
procedemento husto y evita conflicto di interes. 


Liderasgo efectivo: maneha e organisacionnan cu integ- 
ridad, vision y proposito. Independencia ta un principio 
transversal cu ta apoya y reforsa tur e aspectonan aki di 
bon gobernacion. 


E esencia di Independencia 
Independencia den gobernacion ta referi na libertad di influ- 
encia externo cu por afecta integridad y obhetividad di e 
proceso di tuma decision. Esaki ta nifica cu e directornan 
mester tin libertad pa tuma desicion na interes di e organ- 
isacion of institucion, sin presion di interes personal, agenda 
politico of interesado externo. Particularmente indepen- 
dencia ta crucial pa e conseho di supervision, cu ta respon- 
sabel pa garantisa e direccion strategico y supervision di e 
maneho di e organisacionnan. 


E peliger di interferencia politico 
Interferencia politico den e Huntanan di Supervision ta trece 
un peliger potencial pa e independencia y efectividad di bon 
gobernacion. Ora nombracion politico ta wordo uza pa influ- 
encia e organonan di maneho, nan por genera conflicto di 
interes, partidismo y falta di obhetividad. 


E riesgo di interferencia político ta dobel. Na prome luga, e 
por conduci na seleccion di director basa riba lealtad politico 
en bes di conocemento y experiencia. Esaki por 
baha e calidad di maneho y ta debilita e capa- 
cidad di e hunta supervisor pa monitor efecti- 
vamente. Na di dos luga, interferencia político 
por causa perdida di confiansa di interesado, 
incluyendo empleado, inversionista y publico en 
general. E ta crea un percepcion di partidismo y 
deshonestidad, cu por causa daño na reputacion 
y reto legal. E compromiso pa independencia y 
integridad 
Pa promove bon gobernacion y preveni inter- 
ferencia politico, ta esencial cu nombramento 
di hunta supervisor ta basa riba criteria obhe- 
tivo, manera conocemento specialisa, exper- 
encia 
y 
integridad. 
Organisacion 
mester 
implementa procedura di seleccion solido cu ta 
garantisa transparencia, y igualdad di oportun- 
idad. Ademas, ta importante pa e directornan 
ta consciente di posibel conflicto di interes 
y ta compromete nan mes pa evita situacion 
caminda e interesnan personal por afecta obhe- 
tividad. Esaki por wordo logra door di adhiri na e 
codigonan etico, divulgando interes y evaluando 
regularmente e efectividad di maneho. 


E importancia di independencia den bon gobernacion 


E sombra di Interferencia politico na Aruba 

HULANDA ta den proceso di negocia tratado fiscal (nobo) 
cu diferente pais. E negociacionnan a cuminsa of ta continua 
e aña aki cu un total di 13 pais. Aña pasa a firma 4 convenio 
fiscal, 1 di cual tabata modificacion di un protocol exis- 
tente. Riba diamars 12 di maart tambe a firma un tratado 
cu Bangladesh. E 5 tratadonan aki lo wordo presenta na 
Tweede Kamer durante aña. 


E tratadonan fiscal ta hunga un rol importante den fortalece- 
mento di relacion economico entre e paisnan. Nan ta evita 
cu e ciudadano y e empresanan ta paga dobel impuesto y ta 
yuda combati evasion di impuesto. Hulanda ta firma e trata- 
donan aki pa determina, entre otro, unda e trahadonan na 
frontera mester paga impuesto 


E aña aki ta tumando luga negociacion cu 13 
pais riba e tratadonan fiscal. Di e paisnan aki, 
Benin, Ecuador y Suecia ta nobo riba e lista. 
Ademas, e negociacionnan cu e paisnan manera 
Aruba, 
Belgica, 
Brasil, 
Alemania, 
Maroco, 
Mosambique, Uganda, Portugal, Rumania y 
Surinam ta continua. Ministerio di Relacionnan 
Exterior regularmente ta publica un descripcion 
general di e paisnan cu ta den negociacion na e 
momento ey. 


Algun negociacion ta den e fase final, esta e 
aspectonan tecnico ta completa, pero e trata- 
donan fiscal no ta na vigor ainda. Por ehempel, e 
tratado fiscal cu Colombia no a drenta na vigor 
ainda pa motibo di e procedura di aprobacion na 
Colombia. E acuerdo fiscal cu Corsou tambe ta 
pendiente di Tweede Kamer. 


Hulanda ta duna hopi importancia na sosten n'e 
paisnan den desaroyo pa asina nan por firma 
tratado fiscal. Den e acuerdo cu e paisnan aki, 
ta tene cuenta tambe cu nan posicion special. 
Hulanda kier sigura cu paisnan den desaroyo por 
cobra suficiente impuesto riba e actividadnan di 
e empresanan Hulandes y ta ofrece asistencia 
tecnico pa mehora e capacidad di nan autori- 
dadnan fiscal. 


E proyecto destina pa esaki lo wordo amplia 
pa tin un impacto mas grandi. Ademas di inclui 
disposicion contra abuso, e proyecto awo ta 


enfoca tambe riba e otro paisnan den desaroyo. Hulanda 
lo sigui haci esfuerso pa logra un maneho di tratado husto 
y efectivo, teniendo na consideracion interes di tur partido 
envolvi. 


Hulanda negociando tratado fiscal cu 
13 pais na 2024 incluyendo Aruba 

MINISTER Dangui Oduber ta hibando un maneho cu ta 
dirigi pa mehora calidad di cuido y servicio. E enfoke prin- 
cipal ta dirigi riba: 
Mehora calidad di cuido y servicio 
Haci inversion continuo den cuido 
Percura pa e fondo di AZV keda sostenibel 
Enfoca riba prevencion den salud 


Den cuido medico semper tin hopi retonan pa atende cune 
y minister Oduber ta atendiendo cu nan pa asina mehora e 
calidad di cuido cu ta wordo duna na nos aseguradonan. 


Contrario na e maneho anterior di gobierno di AVP minister 
Oduber ta dunando hopi atencion na inversionan den cuido 
medico cu ta sumamente importante pa mehora e calidad di 
cuido y servicio. Pa 8 aña largo durante Gabinete Mike Eman 
1 y 2 a neglisha cuido medico. 


Inversion no a wordo haci, a prepara un desaster di proyecto 
di hospital cu pueblo tin bay paga mas di 1 biyon florin, a 
neglisha e oportunidadnan pa ImSan keda expande y nos 
a mira con cuido medico a deteriora bao e maneho aki. No 


tabatin atencion pa cuido medico, no tabatin atencion pa 
nos grandinan, a kita 60 luna di pensioen for di nan, a intro- 
duci franchise, a introduci middelloonregeling y mas bien 
tur a wordo castiga pa e gobierno anterior. 


Desde 2017 ora cu Gabinete Wever-Croes a cuminsa goberna 
por a nota cambio grandi den cuido medico. Na hospital 
awendia operacion di interventie cardiologie ta tumando 
luga, na Imsan ta ofrece servicio di bestraling, a habri e 22 
cama na Imsan pa haci uzo di nan cu pa decada tabata cera 
sin uzo, a cumpra ambulance nobo y tambe a logra Arubig 
pa reconoce nos yiunan di tera cu a studia medicina den 
regio. Esaki ta algun di e logronan grandi den cuido medico 
na Aruba. 


Minister Oduber a tuma e decision pa aña 2024 bay inverti 
casi 14 miyon florin den cuido medico. 
E 14 miyon florin aki lo wordo reparti como lo siguente den 
cuido medico: 
5.1 miyon florin extra pa Hospital 
4.1 miyon extra pa ImSan 
1.8 miyon pa Stichting BOB haci bevolkingsonderzoeken pa 
early detection di cancer di pecho 
1 miyon pa respaldo pa asina tuma mas profe- 
sionalnan pa atende cu problemanan di salud 
mental 
1.5 miyon pa reenforsa e prome liña di cuido y 
tambe pa digitalisacion di cuido medico 
Minister Oduber ta convenci cu e inversionan aki 
sigur lo bay contribui na mehoracion di e calidad 
di cuido pa nos aseguradonan. Cu accionan 
concreto minister Oduber a demostra cu e vision 
y maneho cu e tin ta dunando su frutonan. 


Nos ta kere firmemente den haci e inversionan 
y tambe sigur den prevencion den salud. Nos 
a demostra cu Aruba ya caba ta conta cu 2 
Healthy Lifestyle Center, uno na Ibisa y e otro na 
MFA Savaneta pa asina ofrece servicio gratis na 
nos comunidad, na tur esunnan cu tin deseo di 
cambia y adapta nan lifestyle. HLC a yega caba 
450 cliente cu a wordo yuda pa logra cambio 
grandi y asina impacta nan bida. Minister Oduber 
su vision ta pa crea e movecion den comunidad 
pa hunto tin un comunidad mas saludabel, mas 
productivo y mas vital. 


Minister Dangui Oduber 


Miyones ta wordo inverti den mehoracion 
di servicio y calidad di cuido 

DIADOMINGO marduga, a tuma luga un incidente desafor- 
tuna net dilanti di Lekker Bar & Restaurant. Aparentemente 
un Chevrolet Blazer colo blauw scur a dal un persona, un 
acto cu a trece cu ne preocupacion y tension n'e luga. 


Polis, semper cla pa interveni den situacion di crisis, a actua 
rapidamente. 


A detene e conductor di e Chevrloet y a confisca e auto pa 


un investigacion mas detaya. A determina cu tabata trata 
aki di un acto intencional, envolvi den misterio y confusion. 
Ambulance a presenta n'e sitio tambe, p'asina duna e victima 
prome asistencia pa despues hib'e hospital pa tratamento 
medico avansa. Mientras tanto polis ta sigui cu su inves- 
tighacion p'asina haya sa kico por tabata causa di e echo vil 
aki. 


Na noord 


A dal homber intencionalmente cu auto dilanti Lekker 

DESPUES cu nos dispidi di e fin di siman, nos ta cuminsa cu 
e di cuater siman di luna di april 2024, marca p'e influho di e 
proximo luna yen di diamars awo. Cual lo bay t'e pronostico 
di tur e signonan di zodiaco - Acuario, Scorpio, Aries, 
Geminis, Tauro, Virgo, Cancer, Piscis, Libra, Leo, Sagitario y 
Capricornio - den e prediccion di horoscopo? 


E proximo shete dianan lo bay ta afecta pa un fase lunar 
nobo. Nos lo ta bay di e influencia di e luna yen den Scorpio, 
diamars awo, dia 23 di april, cu ta invita nos pa laga nos 
emocionnan floha. Cu e solo y Jupiter transitando door di 
Tauro, e signonan di tera - Tauro, Virgo, Capricornio - lo bay 
ta esunnan mas fortuna di e Cosmos y ta rondona di suerte, 
segun e pronosticonan di Esperanza Gracia. 


Consulta aki e pronosticonan di e horoscopo durante 
proximo 7 dianan den tur e signonan zodiacal for di awe 
dialuna, 22 di april, te cu diadomingo 28 di april 2024. 


Aries 
Bo por ta preocupa pa algo cu bo no ta mira cla y lo tin 
momento caminda cu bo lo sinti bo vulnerabel, pero lo bo 
bay ricibi un energia regenerado y di cambio di Luna yen 
cu lo yuda bo mira e cosnan for di un otro perspectiva y lo 
ilumina bo sombranan. Lo ta un momento fabuloso pa amor, 


pero laga e exigencianan un banda. Bo por resolve un prob- 
lema economico. 


Tauro 
Hopi pabien. Cu e Solo y Jupiter den bo signo lo bo ta protegi 
pa Cosmos. Biba cu intensidad y laga bo hiba pasobra loke 
bin den bo bida lo ta positivo pa bo. Lo bo tin encanto 
na granel pa namora esun cu abo kier of pa recupera un 
amor perdi. Luna yen, cu ta tuma luga dilanti bo signo, lo 
harmonisa bo bida y ta bo talisman. 


Geminis 
Luna yen lo revitalisa bo y lo carga bo di energia pa bo 
confronta cualkier reto cu exito, pero bo mester libera 
bo mente di recuerdo poco grato pa bo por disfruta di e 
presente. Ta dia decisivo caminda cu lo bbay plantea kico bo 
ta interesa pa haci cu bo bida den un futuro inmediato. Lo 
bo ripara cu bo mester di otro y lo bo aprecia nan amistad. 


Cancer 
E Luna yen aki lo trece suerte y lo faborece amor y lo por 
trece sorpresa cu lo ilusiona bo y oportunidad pa mehora. 
Laga bo mes guia pa bo intuicion y lo bo avansa hopi mas 
lihe y den e direccion adecua. Lo bo bay tin un bida social 
intenso y danki na essey lo bo bay lubida di algo cu ta obse- 


H O R O S C O P O 
Di Siman 
Di Siman 

siona bo y cu, pa awo, no ta den bo mannan pa soluciona. 


Leo 
No permiti pa pesimismo gana e bataya, ya cu bo ta ricibi- 
endo un energia astral hopi positivo y lo bo por haya solu- 
cion na loke ta preocupa bo prome cu loke bo ta kere. Lo bo 
biba momento di gran intensidad den bo relacionnan, aunke 
lo por tin tension. Busca lo positivo cu serenidad. Luna yen 
por trece un sorpresa familiar cu lo debolbe bo e sonrisa. 


Virgo 
E Luna yen aki lo anima bo na expresa manera bo ta y saca 
na luz tur loke bo tin paden sin sinti bo culpabel. Lo bo 
emprende reto nobo cu lo bo bay logra y bo autoestima lo 
subi hopi. Tur cos lo bay resulta facil e siman aki. Aventura 
romantico grato lo warda bo y lo bo conta cu sosten di hopi 
hende. Dia 20 ta bo dia magico. Pidi un deseo n'e Luna. 


Libra 
Luna den bo signo, dia 21 y 22, lo proteha bo 
y lo contribui pa bo sinti bo mes mas optimista 
y cu bo ta cuminsa mira e resultadonan di bo 
esfuerso. Lo bo tin mester duna un punto di 
originalidad na bo bida, sali for di rutina y busca 
diversion. E Luna yen por reactiva asunto cu 
tabata wanta y cu ta interesa bo y lo bo sa ken 
tabata na bo banda y kende no. 


Scorpio 
E Luna yen den bo signo, dia 23, lo multiplica bo 
recurso y bo habilidadnan pa bo pis fuerte y no 
laga ningun oportunidad pa ta feliz scapa. Awo 
ta momento di tuma e riendanan di bo bida y 
lubida decepcion y desengaño. Lo bo conta cu e 
dinamismo di planeta Mars, hopi bon aspecta, cu 
lo impulsa bo pa ta ambicioso y na no conforma 
bo cu menos di loke bo merece. 


Sagitario 
Bo ta hopi sensibel y bo por sinti bo vulnerabel, 
pero e siman aki lo bo bay resolve un cuestion 
pendiente y lo bo sinti bo libera. Luna yen lo 
anima bo na conecta cu bo intuicion y scucha bo 
mes. No tene miedo pa laga los loke bo ta sinti. 
E Luna den bo signo, dia 26 lo yuda bo sali for 
di un situacion of relacion cu no ta den su miho 
momento. 


Capricornio 
Bet fuertemente pasobra bo ta ricibiendo un 
energia astral poderoso y hopi propicio y tur loke 
bo haci of cuminsa e siman aki lo hiba e seyo di 
suerte. Ta momento pa bo lansa bo mes y bay 


mas leu, en busca di algo diferente na loke bo tin caba cu 
por haci bo hopi feliz. E Luna yen lo activa e sector di amigo 
y a traves di nan bo por yega na bon cos den bo bida. 


Acuario 
E Luna yen aki lo conduci bo na exito y lo yuda bo logra 
algo cu bo ta desea hopi. Bo creatividad lo ta hopi potencia 
y danki na dje, lo aumenta bo entrada y bo situacion profe- 
sional lo ta fortaleci. Lo presenta bon ocasion pa mehora bo 
economia y balansa bo presupuesto. Bida por pone den bo 
caminda un hende hopi special. 


Piscis 
Lo ta dificil controla bo gran coriente di emocion y mas 
pronto cu bo ta sinti bo capaz di come e mundo como e 
mas minimo contrariedad lo tira bo riba tera. Evita pa bo 
ta domina pa bo impulsonan pasobra e lo impedi bo mira e 
realidad obhetivamente. E Luna yen ta faborece bo trabao y 
por trece algun biahe cu lo bo disfruta hopi. 


We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


DOORMEN / DOOR LADY PART TIME 


HOUSEKEEPING SUPERVISOR 


FRONT OFFICE SUPERVISOR 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


RECIENTEMENTE, di 14 pa 19 di april, Jordy Groters, 
fundado y head coach di Giants Aquatics Aruba a atende 
un Coaches Certification Course di ASCA(American Swim 
Coaches Association) Level 1, 2, y 3 na Paramaribo, Surinam. 


En total, 20 coach di e paisnan Suriname, St. Maarten, St. 


Kitts, Anguilla, Corsou y Aruba a participa na e Certificaction 
Course aki, duna pa Chad Onken. 


Cu esaki, Groters ta sigui amplia su conocemento y su 
curiculo, cu ta permitie sigui desaroya su landadonan, 
cumpliendo asina cu e vision y mision di Giants Aquatics 
Aruba, cu ta encera desaroya e atleta den su totalidad, pa 
asina e logra e maximo cu y den su deporte. Pa bo logro, 
masha pabien Jordy, na nomber di Giants Aquatics! 


Coach Jordy Groters di Giants Aquatics ta sigui amplia su curiculo 

DEN un pelea sorprendente, Ryan Garcia a desafia e proba- 
bilidadnan y a sigura un victoria notabel riba Devin Haney, 
anotando tres knockdown den un emocionante pelea na 
Barclays Center na Brooklyn. A pesar di a wordo yama un 
gran perdedo y enfrentando duda riba su estado emocional 
y fisico prome cu e pelea, Garcia a mustra su resistencia y 
poder, desatando un jab robes sorprendente cu a cambia e 
rumbo di e combate. 


E victoria di Garcia, sinembargo, a bin cu un toke nega- 
tivo. Aunke el a sali triunfante cu e scorenan di 114-110 
y 115-109, e no tabata eligibel pa reclama e titulo welter 
junior di WBC for di Haney pasobra e tabata pisa 143.2 
liber, superando e límite di 140 liber. Sinembargo, e triunfo 
di García a marca un momento decisivo den su carera door 
di a destrona e boxdo number 6 ‘pound-for-pound’ riba lista 
di ESPN. 


E lucha tabata yena cu drama y controversia for di comienso. 
E mañanan poco convencional di Garcia, cu a inclui gaña 
bebe un cerbes durante e pesahe y acepta di paga Haney 
un suma grandi como parti di e negociacionnan di e pelea, a 


agrega combustibel na e rivalidad ya caba intenso. 


A pesar di e controversianan y cu e arbitro a descont'e un 
punto pa un infraccion controversial, Garcia a persisti y a 
duna golpi devastador cu a manda Haney lona varios biaha. 


Haney, conoci pa su habilidadnan di boxeo di elite, a lucha 
pa contene e asalto implacabel di Garcia, sucumbiendo na e 
ferocidad di golpi di su oponente. 


Pa García, e victoria tabata un testimonio di su tenacidad 
y determinacion dilanti di adversidad. A pesar di a soporta 
crítica y duda tocante su estado mental, García a demostra 
su balor como un conpetidor formidabel den e mundo di 
boxeo. 


Mientras cu e emocionnan ta mengua den e enfrentamento 
remarcabel aki, e triunfo di Garcia ta un muestra di e impre- 
visibilidad y emocion cu ta defini e deporte di boxeo. Cu e 
victoria monumental aki, García a cementa su luga entre e 
rangonan elite di e miho boxdonan, señalando un capítulo 
nobo den su carera prometedor. 


Ryan Garcia ta ‘shock’ Devin Haney cu tres 
knockdown pa un victoria sorprendente 

MAX Verstappen a logra su prome victoria den e Grand Prix 
di China, superando dos interupcion di e Safety Car pa amplia 
su bentaha den e clasificacion di e campeonato mundial. E 
piloto di Red Bull a mustra dominio durante henter e careda, 
manteniendo un bentaha dominante te ora e periodonan 
di Safety Car na mita di careda a cera temporalmente e 
distancia. Sinembargo, Verstappen a keda sereno y a recon- 
strui un bentaha significante di 13 seconde pa sigura su di 
cuater victoria den cinco careda e temporada aki. 


Lando Norris di McLaren a surgi como e contrincante ines- 
pera, probechando e periodonan di e Safety Car pa ehecuta 
un strategia integral. Norris su actuacion impresionante a 
stroba Red Bull di haya un doblete, ya cu el a supera Sergio 
Pérez pa reclama e subcampeonato. 


E careda tabata marca pa incidente dramatico, incluyendo un 
fayo di motor den e Sauber di Valtteri Bottas y un accidente 
despues den e reanudacion. E incidentenan aki a conduci na 
e despliegue di Auto di Seguridad, reorganisando e campo y 
dunando oportunidad pa maniobra strategico. 


E pilotonan di Ferrari, Charles Leclerc y Carlos Sainz tambe 


a ehecuta strategia di un solo parada, pero no por a desafia 
Pérez, kedando na e di cuater y di cinco luga, respectiva- 
mente. George Russell a mustra un bon rendimento pa 
Mercedes, sigurando e di seis luga dilanti di Fernando 
Alonso, kende a enfrenta reto debi na e strategia peculiar 
di Aston Martin p'e cambio di taira bou condicion di Auto di 
Siguridad. 


A pesar di a sali for di posicion 18 riba e grill, Lewis Hamilton 
a mustra su habilidad y determinacion, sigurando e di nuebe 
luga pa Mercedes. 
E shete biaha campeon mundial a probecha di e condicionnan 
caotico di e careda y a beneficia di e intervencionnan di e 
Safety Car pa minimalisa e impacto di su posicion desafi- 
ante di salida. 


Verstappen su triunfo na China ta solidifica ainda mas su 
posicion como faborito den e bataya pa e campeonato, 
mientras cu Norris su desempeño estelar ta agrega emocion 
y imprevisibilidad na e temporada di Formula 1. E Grand Prix 
di China a bolbe ofrece un accion di careda emocionante y 
buelta inespera, manteniendo e fanaticonan na rand di nan 
stoel, te na e momento cu e bandera cuadra a zwaai. 


Verstappen ta sigura su prome victoria den e Grand Prix 
di China mientras Norris ta frustra Red Bull su dominio 

E Agencia Mundial Anti-dopahe (World Anti-Doping Agency 
(WADA)) a verifica reportahe cu ta indica cu 23 landado 
Chines a test positivo pa un substancia prohibi prome cu e 
Weganan Olimpico di Tokyo 2020. 
E substancia en cuestion, trimetazidine (TMZ), cu ta wordo 
haya comunmente den remedi pa curason, a wordo detecta 
algun luna prome cu e Weganan. Sinembargo, WADA a 
acepta e splicacion di China cu e testnan positivo tabata 
debi na contaminacion. 


E agencia anti-doping Chines (CHINADA) y e Asociacion 
Chines di Natacion no a contesta e peticionnan pa comen- 
tario di Reuters riba e resultadonan aki ainda. WADA a 
wordoinforma na juni 2021 di e desicion di China pa atribui 
e testnan positivo na e exposicion inadverti na e remedi via 
contaminacion. 


Despues di a revisa e caso y consulta cu e expertonan cientí- 
fico y asesor legal, WADA a conclui cu e no por a refuta 
e posibilidad cu contaminacion tabata e fuente di TMZ. 
Consecuentemente, a considera cu e atletanan envolvi no 
tabatin culpa ni negligencia, y WADA a dicidi di no apela e 
veredicto. 


E ekipo di natacion di China, consistiendo di 30 miembro, a 
logra exito den e Weganan di Tokyo, ganando seis medaya, 
incluyendo tres di oro. A pesar di e resultadonan positivo 
aki, e revelacionnan recien di test di droga positivo por pone 
e desempeño di China den duda y por conduci na mas scru- 
tinio prome cu e proximo Weganan Olimpico na Paris. 


Ta bon pa menciona cu TMZ ya caba tabata den e centro 
di casonan di doping di alto perfil na China. E medayista di 
oro Olimpico Sun Yang a ricibi un suspencion di tres luna na 
2014 despues di a test positivo pa e droga. Tambe, varios 
landado Chines a keda envolvi den controversia di doping 
den e Weganan Olimpico pasa, destacando e retonan cu ta 
tumando luga den e area di esfuerso anti-doping. 


Como reaccion riba e desaroyonan aki, World Aquatics, e 
organisacion cu ta maneha deporte di awa, a expresa su 
confiansa den e maneho di e testnan positivo, afirmando 
cu nan a wordo ehecuta di forma diligente y di acuerdo cu 
e reglanan anti-doping. Sinembargo, e noticia ta enfatisa e 
importancia di vigilancia y cumplimento di e protocolnan 
anti-doping estricto den e periodo prome cu e eventonan 
deportivo internacional principal. 


WADA ta confirma test positivo di droga p’e landadonan 
Chines prome cu Weganan Olímpico di Tokyo 

RIBA 20 di april 2024, e Camara di Representante di Merca 
a aproba un pakete di yudansa importante di un total di 
$9.95 biyon, destina pa duna sosten crucial na Ucrania, 


Israel y Taiwan. E pakete ta incluí $60.8 biyon asigna pa 
Ucrania, $ 2.26 biyon pa Israel, y $ 8.12 biyon adicional 
destina pa Taiwan. 


E ley di ayuda pa Ucrania, aproba cu sosten bipartidista, ta 
refleha e necesidad di asistencia memey di e conflicto cu ta 
tumando luga cu Rusia. E presidente di Ucrania, Volodymyr 
Zelensky, a enfatisa e necesidad urgente di arma y material 
pa defende nan mes di agresion Ruso. 


Den un medida separa, e Camara a vota na fabor di prohibi 
TikTok potencialmente na Merca, rekeriendo cu su compania 
mayor, ByteDance, mester bende e plataforma den un 
termino di nuebe luna of enfrenta un prohibicion nacional. 
E medida aki, sosteni tanto pa Senado como pa presidente 
Biden, ta enfatisa e preocupacion creciente tocante sigur- 
idad nacional y privacidad di e datonan asocia cu e aplica- 
cion popular di red social. 


E aprobacion di e proposicion di ley aki ta tuma luga despues 
di varios siman di deliberacion y ta sigui un pakete di ayudo 
aproba pa Senado cu ta inclui Ucrania, Israel y Taiwan, y 
tambe e fondonan pa siguridad na frontera. Sinembargo, 
presidente Mike Johnson a opta pa dividi e ayudo den tres 
proyecto di ley separa, enfatisando e apoyo na cada nacion 
individualmente. 


E sosten bipartidista pa e pakete di ayudo ta enfatisa e recon- 
ocemento di e retonan geopolítico critico cu Ucrania, Israel 
y Taiwan ta enfrenta, y e importancia de liderasgo Mericano 
pa atende cu e problemanan aki. Presidente Biden a elogia e 
decision di e Camara di Representante y a enfatisa e impor- 
tancia di liderasgo Mericano riba escenario mundial. 


E pakete di ayudo awo lo pasa pa Senado pa aprobacion 
prome cu yega na e mesa di presidente Biden pa su promul- 
gacion final. E lidernan di Senado a expresa nan compro- 
miso cu un consideracion rapido di e leynan, reconociendo 
e urgencia pa duna apoyo na e nacionnan aliado y trata 
menasa pa siguridad global. 


Mientras e tensionnan geopolítico ta sigui aumenta, apro- 
bacion di e pakete di yudansa ta indica un esfuerso unifica 
di Congreso pa reforsa aliansa internacional y enfrenta e 
menasanan emergente, mientras cu ta trata preocupacion 
tocante siguridad di dato y privacidad den e era digital. 


Fondo pa Ucrania, Israel y Taiwan hunto cu un posibel prohibicion di TikTok 
Camara di Representante di Merca ta 
aproba pakete di yudansa di $9.95 biyon 

DEN un intento pa salvaguardia e fabricantenan nacional y 
garantisa competencia husto, Union Europeo (UE) a inicia 
un serie di investigacion riba e practicanan di adkisicion 
y e schemanan di subsidio di China. E Comision Europeo 
encarga cu e investigacionnan aki ta boga pa frena e distor- 
cionnan di mercado y evita beneficio inhusto pa e empre- 
sanan Chines cu ta opera den UE. 


E investigacion ta cubri un spectrum amplio di industria, 
incluyendo aparato medico, turbina di biento, panel solar y 
vehiculo electrico. Un punto focal di e investigacionnan ta 
e adkisicion di aparato medico di China, y UE por restringi 
acceso di China na destaho publico si determina cu e mane- 
honan ta faborece inhustamente e proveedornan nacional. 


Den e area di energia renobabel, UE ta analisando e subsidi- 
onan cu ta wordo ricibi pa e proveedornan di generador di 
biento Chines destina pa e mercadonan Europeo. 
E investigacion ta extende na proyecto di desaroyo di parke 
di biento den varios pais di UE, cu a conduci China pa cali- 
fica e investigacion como "discriminatorio" y di ta apoya 
proteccionismo. 


Pa loke ta trata energia solar, e Comision Europeo a habri 
dos investigacion bou di e Reglamento di Subsidio Foráneo 
(FSR) di UE riba posibel subsidio excesivo cu ta beneficia 


e licitadonan Chines den un destaho publico pa un parke 
di energia solar na Rumania. Ta spera cu e decision di e 
Comision riba e tema aki lo ta prome cu 14 di augustus, 
cu posibel accion cu ta inclui blokia e contract of acepta 
compromiso di e companianan envolvi pa elimina e distor- 
cionnan di competencia. 


Ademas, e Comision a anuncia un investigacion contra 
subsidio riba vehiculo electrico Chines (VE), cu e meta di 
determina si e exportacionnan Chines na e mercado di UE 
ta beneficiando inhusamente di e subsidionan. A pesar di 
e obhetivonan di China, e investigacion, cu a cuminsa na 
october, y ta programa pa dura te cu 13 luna, cu tarifa anti- 
subsidio provisional potencialmente impone nuebe luna 
despues di e investigacion. 


E investigacionnan aki ta enfatisa e compromiso di UE pa 
mantene e mesun condicionnan den comercio internacional 
y pa salvaguardia interes di e industrianan Europeo contra e 
practicanan di competencia inhusto. 


Union Europeo ta cuminsa investigacion 
riba subsidio y importacion for di China 

E plannan di PDVSA pa colabora cu Colombia den sumin- 
istro di gas a keda gevries door di e sancionnan cu Merca a 
impone riba Venezuela. Carta confidencial ta revela cu gobi- 
erno Venezolano ya a aproba fondo pa opera un gasoducto y 
firma contract cu Ecopetrol, e petrolero estatal Colombiano. 


Presidente di Colombia, Gustavo Petro, a expresa su disposi- 
cion pa colabora cu PDVSA y su filial na Colombia, den un 
esfuerso pa reactiva e negociacionnan den combustibel 
fossiel entre ambos pais. Sinembargo, e imponencia di 
sancionnan Mericano a pone e proyecto aki na peliger. 


E obstaculonan pa importa gas for di Venezuela ta inclui 
falta di informacion riba e capacidad di e gasoducto pa 
transporta gas natural pa Colombia, como tambe e inoper- 
ancia di algun trayecto di e gasoducto riba tera Colombiano. 
Restauracion di e infrastructura deteriora aki por tuma entre 
2 y 3 aña, segun e expertonan. 


Ademas, e perspectiva cu Merca lo reestablece e sancionnan 
petrolero contra PDVSA ta pone un reto adicional. Esaki 
lo complica ainda mas e transaccionnan comercial entre 
Ecopetrol y e compania estatal Venezolano, ya cu Ecopetrol 
ta aparece riba e Bolsa di Balor di New York. 


A pesar di e retonan aki, e gobierno Colombiano ta mantene 
su compromiso cu e realisacion di e proyecto di importa- 
cion di gas for di Venezuela, considerand'e como un "rayo di 
speransa" den un sector fundamental pa e pais. 


Sinembargo, e Asociacion Colombiano di Petroleo y Gas a 
expresa su skepticismo, señalando cu Colombia tin gas di 
bon calidad na prijs competitivo riba su propio teritorio. 


E futuro di e proyecto di cooperacion energetico entre 
Colombia y Venezuela ta keda insigur, ya cu ambos pais ta 
enfrenta presion geopolitico y economico importante. 


Sancion Mericano ta vries plan di PDVSA na Colombia 

UN accidente tragico a tuma luga ayera den Sur di China 
ora un barco di carga a dal contra e Brug Lixinsha, cu a 
causa por lo menos cinco morto y a laga un miembro di e 
tripulacion herida. 
E incidente, cu a tuma luga den e region activo di Pearl River 
Delta, a shock e nacion y a provoca un operacion di rescate 
frenetico. 


Segun reportahe di e centro marítimo di buskeda y rescate 
na Guangzhou, e barco di carga a dal e brug cu un forsa 
devastador, causando cu esaki a kibra den mita. 


Como resultado di e choke, dos vehiculo a cay na awa, mien- 
tras cu tres otro a cay riba e boto mes. 


E imagennan capta despues di e choke ta mustra e realidad 
cruel di e situacion, cu e brug cu un biaha tabata resistente 
awo kibra den dos y e barco di carga pega bou di su struc- 


tura destrui. 
E servicionan di emergencia, incluyendo e botonan di polis, 
a yega lihe na e luga pa yuda den e esfuersonan di reskate. 


A pesar di e gravedad di e situacion, a registra esfuerso 
heroico pa salba e hendenan pega den e resto di e edificio. 
Dos individuo a wordo rescata cu exito for di awa, treciendo 
un rayo di speransa memey di e caos. 


E brug Lixinsha, cu ta situa den e distrito di Nansha na 
Guangzhou, ta sirbi como un conexion vital den e red di 
transporte di e region, particularmente p'e actividadnan di 
transporte maritimo internacional. 


Sinembargo, e preocupacion tocante su integridad struc- 
tural a aumenta den e último añanan, y e plannan di reforsa 
esaki a keda atrasa repetidamente, segun e emisora estatal 
CCTV. 


Choke di barco di carga a causa collapse 
mortal di brug den sur di China 

PRESIDENTE di Ecuador, Daniel Noboa, ta pidiendo apoyo 
publico den un referendum nacional cu a tuma luga diad- 
omingo, enfocando riba un serie di medida di siguridad 
memey di un aumento di violencia cu ta tumando pose- 
sion di e nacion. E urgencia di e situacion a keda subraya 
pa e morto tragico di un director di prizon na Portoviejo, 
provincia di Manabí, mientras cu e votadonan tabata prepa- 
rando pa emiti nan voto. 


E medidanan proponi ta inclui diferente strategia, incluyendo 
patruya policial y militar hunto, mehora e protocolnan di 
extradicion di e delincuentenan busca y castigo mas estricto 
pa delito relaciona cu narcotrafico y terorismo. A pesar di 
e preocupacionnan tocante e ‘perdidanan di coriente’ reci- 
entemente, cu ta afecta sentimento publico, e encuestanan 
ta indica un sosten tentativo pa e iniciativanan di Noboa, 
cu cinco di e medidanan cu lo cambia e Constitucion si nan 
wordo aproba. 


Den su discurso na e comienso di e referendum, Presidente 
Noboa a enfatisa e rol fundamental di e resultado den config- 
uracion di e maneho di siguridad di e nacion, afirmando cu 
su administracion lo pone atencion na e boluntad di electo- 
rado. Sinembargo, e eficacia di su liderazgo a wordo scrutina 
memey di critica p'e medidanan di racionamento di energia 
implementa pa motibo di scarsedad di energia empeora pa 
e condicionnan di secura. 


Como cu e coleganan electoral a informa di un participacion 
grandi di votado, e retonan manera mal tempo y obstaculo 
logistico a crea interupcion menor. Sinembargo, e autori- 
dadnan electoral a afirma e integridad general di e proceso 
di votacion, citando un atmosfera pacifico den e luganan di 
votacion. 


E base di e escala di violencia, atribui na e proliferacion di 
e rednan narcotrafico, a impulsa e sentimento publico na 
fabor di un accion decisivo. Hende manera Rafaella Jaramillo 
y Aracely Rosado ta expresa speransa pa un cambio trans- 
formatorio den e panorama di siguridad di e pais, mirando 
esaki como un herment crítico pa combati crimen y promove 
progreso nacional. 


Sinembargo, e scepticismo entre segmentonan di e pobla- 
cion ta persisti, y ta lanta preocupacionnan riba e posibel 
implicacionnan socioeconomico di e referendum. Mientras 
cu algun, manera maestra Susana Giraldo, ta cuestiona su 
eficacia pa atende cu retonan di siguridad complica, otronan 
manera Juan Carlos Izquierdo ta mira beneficio potencial, 
particularmente den termino di oportunidadnan di empleo. 


Mientras cu e Ecuatorianonan ta emiti nan voto, e referendum 
ta bira un momento crucial den e trajecto di e nacion, cu su 
resultadonan formando e guia di gobernacion y maneho di 
siguridad den e proximo añanan. 


Presidente di Ecuador ta busca aprobacion pa medida 
di siguridad den referendum di diadomingo 

OTMAR Oduber di Plataforma Nos Pais ta sumamente 
contento cu minister Ursell Arends a scuch'e riba e inhus- 
ticia di cobransa na turista pa RWZI y e openair burner 
na Parkietenbos. Cambio a tuma luga y esaki a pesar cu e 
minister lo a declara cu Oduber ta un politico irelevante. 
“Toch asina a logra para e bagamunderia cu e kier a haci di 
cobra e turistanan un suma adicional na porta y tambe di 
bin cu e openair burner”. 


Otmar ta lamenta cu e mandatario ta pretende di bin cu un 
politica nobo, mientras cu e ta considera un ciudadano sea 
politico of no, como irelevante na un forma arogante. Di otro 
banda, toch e ta sigui consehonan of ta scucha e criticanan 
fuerte presenta door di e Plataforma. 


Contrario na sr. Arends, Otmar Oduber a presenta prueba 
cu ora e tabata mandatario y sr. Arends a pidi documento y 
tabatin critica, sin cu e tabata poltico ainda, Oduber a invit'e 
na su oficina y hamas a bisa cu e ta irelevante. Durante e 
reunion, Otmar a dun'e tur e documentonan cu Ursell Arends 
a pidi a traves di LOB. E tempo ey sr. Arends tabatin palabra 
di elogio pa Oduber bisando cu esey ta e politica nobo, cu 
Otmar ta habri pa duna informacion. 


Cinco aña despues cu Ursell Arends ta sinta den stoel di 
minister, e ta bisa cu Otmar ta irelevante, cu e no tin nada 
di bisa y cu politicamente e no ta bal nada. “Otmar Oduber 
tabata e di dos votegetter di nos isla. Ohala Ursell Arends un 
dia por yega cerca di Otmar Oduber. Ta mustra si e arogancia 
cu un politico no por tin”. 


A pesar di a yama Otmar Oduber irelevante 


Toch Ursell Arends a scuche y a para un maneho inhusto 

NA 2022 mi a recibi un oportunidad unico pa por a repre- 
senta Aruba na Brussels, Belgica. Papia cu tur e funcionari- 
onan Europeo riba Aruba y e participacion di hubentud den 
gobierno y e procesonan democratico. Pa ami e ta impor- 
tante cu Aruba tin un laso mas cerca cu Union Europeo. Nos 
a mira cu gobierno a haci tur lo posibel pa ricibi 14 miyon 
euro cu e meta pa digitalisacion di Gobierno. E link pa regis- 
tracion nos pa añadi y importante pa informa Aruba cu no 
mester di BSN nummer, djis yena tur e informacion y warda 
e link pa upload e paspoort. 


Dicon e ta importante pa vota? 
Mi ta reta bo pa coy bo paspoort un rato y wak e prome 
palabranan riba e kaft di bo paspoort, e ta bisa cu nos ta 
cuidadano di Union Europeo. esaki kiermeen cu nos como 
Aruba tin un LGO-Status cu ta unico. Nos ta kere cu e ta 
importante pa Aruba por haci uzo di e oportunidadnan aki. 


Nos ta mirando awe e creacion di un facultad nobo na 
Universidad cu tambe lo bay contribui grandemente na 
e movemento di energia renobabel cu ta importante pa e 
futuro di economia di Pais Aruba. 


Plan ambicioso na Union Eurpeo! Pero Aruba? 
Locual ta lamentabel ta un di e puntonan cu Union Europeo 
ta pushando pa un agenda berde. Energia renobabel ta 
importante pa e metanan di desaroyo sostenibel. Aruba su 
vision como trendsetter a bay hopi atras danki na Gabinete 
Wever-Croes II. Nos ta mira con hopi e importancia di laso 
cerca cu Union Europeo ta. 


Dicon vota pa Union Europeo? 


Den pasado tabatin algun politico a purba postula pa bay 
eleccion parlamentario di Union Europeo, pero lastimam- 
ente esaki no a keda mucho bon regla pa core un eleccion 
efectivo pa e candidatonan logra haya suficiente sosten pa 
drenta Parlamento Europeo. Actualmente tur candidato di e 
region Caribe no ta participando mas den e eleccion na juni 
2025 venidero. Vota pa Union Europeo ta importante paso 
nos tin cu exigi un representacion di e 28 parlamentarionan 
Hulandes pa tin un candidato cu ta sali na vanguardia di e 
interes di Caribe Hulandes. 


Vota pa Union Europeo, ta un voto pa Aruba como un 
LGO-status tambe por keda ricibi cooperacion Europeo pa 
nos por logra ricibi mas cooperacion di Union Europeo. 
Bishitando Brussels, mi a comprende cu tin hopi oportun- 
idad pa e hoben y riba e tema aki PDP kier pone mas aten- 
cion pa nos por logra haya mas sosten di e miembronan 
Hulandes di Union Europeo pa nos por ricibi mas asistencia 
tecnico y sosten financiero. Pa e motibo nos proposicion ta 
pa stop e biahenan costoso pa Parlatino cu no ta contribui 
mucho na progreso di e Pais y cuminsa organiza biahe unda 
e lasonan por keda crea na Brussels entre e Parlamentonan 
di Aruba y Union Europeo. 


Aruba, bo tin te 25 di april ultimo pa registra y ban haci uso 
di e derecho aki pa por logra duna nos bos na e instituto 
importante aki. Mi voto lo ta pa VOLT! 


Leonardo Figaroa 


PDP ta mira importancia di eleccion 
Parlamentario Europeo: BAN REGISTRA! 

DEN un esfuerso pa enfrenta e problematica hopi serio 
di abuso sexual den nos comunidad, luna di april a wordo 
decreta como luna di conscientisacion y prevencion di abuso 
di mucha. 


Esaki ta un paso importante pa reconoce e impacto nega- 
tivo cu e abuso sexual tin riba nos muchanan y e urgencia 
pa preveni y confronta e situacion aki. Parlamentario di 
Fraccion di MEP, Darlaine Guedez-Erasmus, a remarca cu 
abuso sexual ta un topico cu ta hopi delicado y emocional 
den nos sociedad. 


E testimonionan personal di e victimanan ta pone den 
evidencia e efecto negativo cu e abuso sexual ta laga riba 
nan bida y e tristo consecuencianan cu ta afecta nan fami- 
anan. Pa haci un cambio real, mester ta comprometi na 
accionnan concreto pa proteha nos muchanan y castiga 
esnan cu comete e abuso aki. 


Dia 26 di juni 2020, Parlamento di Aruba a tuma paso firme 
pa fortifica e ley contra abuso di mucha door di aumenta 27 


castigo den nos Codigo Penal. Aumento di delitonan contra 
moral (zedendelicten) manera violacion a bira di 12 pa aña 
15 aña, relacion sexual cu un mucha bou di 12 aña a bira di 
12 pa aña 15 aña, relacion sexual cu un mucha bou di 16 
aña a bira di 8 pa aña 12 aña, agresion sexual cu abuso di 
autoridad a bira di 6 pa 8 aña, maltrato severo intencional 
cu consecuencia di morto a bira di 12 pa aña 20 aña y homi- 
cidio (doodslag) a bira di 15 pa aña 24 aña. E cambionan di 
castigo ta manda un mensahe cla: tur tipo abuso di mucha 
no ta wordo tolera y tin su consecuencia serio. 
Un aspecto crucial den e lucha contra e abuso sexual ta 
e investigacion. Den e ultimo añanan, a duna e atencion 
debido na e importancia di recopila evidencia pa garantisa 
un proceso hudicial eficaz. 


Accionnan manera e introduccion di e 'vertouwensarts', 
un medico forensico specialisa, y e certificacion di 'zeden- 
rechercheurs' y psicologonan pa trata 'studieverhoor' di 
menornan. Tambe a busca tur material nobo pa diseña 
e 'studioverhoorruimte'. Guedez-Erasmus a agrega cu 
’recherchepsycholoog’ ta den preparacion y training. Esaki 
ta pasonan den e direccion corecto. 


Un otro asunto importante ta prevencion. Informacion y 
educacion ta clave pa proteha nos muchanan. Programa,- 
y manehonan cu ta enfoca riba conscientisacion y preven- 
cion di abuso sexual tin un rol critico den e lucha contra 
e fenomeno aki. Nan ta brinda e hermentnan necesario pa 
e mayornan y profesionalnan por reconoce e señalnan di 
abuso y actua na tempo y sa ki caminda pa cana. 


E lucha contra abuso sexual ta un responsabilidad colec- 
tivo di nos comunidad, pero cu e prome responsabilidad ta 
cuminsa na cas. No solamente den luna di april, pero tur 
dia nos mester ta consciente di e importancia pa proteha 
nos muchanan y promove un ambiente unda nan por crece 
y prospera sin miedo ni perhuicio. 


Parlamentario Darlaine Guedez-Erasmus ta di opinion cu 
ta solamente c'un esfuerso conhunto y continuo por duna 
importancia na conscientisacion, prevencion, y castigo cu e 
abuso sexual por wordo confronta na tur nivel. Delito sexual 
no ta caduca. No ta importa cuanto tempo a pasa, si tin 
prueba, e victima por entrega keho pa asina e abusado haya 
su castigo, Guedez-Erasmus ta finalisa. 


Luna di April: Conscientisacion y Prevencion di Abuso di Mucha 


Parlamento di Aruba a tuma pasonan firme 
pa fortifica e ley contra abuso di mucha 

DURANTE reunion publico caminda a trata maneho di 
admision di Minister Glenbert Croes Fraccion di AVP y MAS 
a cuestiona yen cos y haci como sifuera ta un free for all 
tin den DIMAS. A pretende cu pueblo no sa unda DIMAS of 
DPL ta situa, cu pueblo no sa of por haya sa con pa inicia un 
proceso pa pidi un permiso, cu no tin proceso describi of cu 
pueblo no lo sa kico tur nan mester entrega na document- 
acion etc etc. Un hala di ridiculez djis pa crea e scenario di 
chaos, falta di control y transparencia. 


Procesonan den DIMAS 
Ta bon pa pueblo realisa cu ta un echo cu procesonan 
den DIMAS ta describi, proceduranan ta conoci. Esakinan 
ta ampliamente accesibel via e website di DIMAS. Alabes 
pa tur proceso tin formularionan standarisa, checklist 
di kico tur mester entrega, e buki di maneho ta comple- 
menta e ley y ta splica tur e diferente permiso,- y rekisi- 
tonan (Toelatingshandboek 2023) y e ley ta describi denter 
di cuanto tempo un cliente mester haya un contesta. Y na 
e delaster punto aki te ainda tin hopi reto. Te ainda no ta 
cumpliendo cu clientenan ta haya un contestacion di e 
termino indica pa ley. Alabes no obstante e echo cu bo por 
sigui e proceso cu bo peticion ta cana online, ultimamente 
e mecanismo aki no ta funcionando. Durante di e reunion 
publico Minister a indica di lo sigui traha duro pa mehora e 
servicio den tur sentido di palabra y cu e ta bezig cu digi- 
talisacion, automatisacion y modernisacion di e procesonan 
den DIMAS. 


Ta un lastima cu no por atende un asunto asina delicado y 
di atencion continuo na un manera mas serio y cu e meta 
pa concentra riba e mehoracion, eficiencia y efectividad di 
e procesonan y e departamento. Meta principal ta cu clien- 
tenan ta keda atendi debidamente y cordial, procesonan ta 
traha optimal, peticionnan ta keda trata y husga na condicion 


stipula y leynan existente, cu nos mercado laboral interno ta 
keda constantemente protehi y ta percura pa nos localnan 
ta prome yama pa yena vacaturanan cu ta keda crea. 


Cifranan di desempleo a baha drasticamentea 
Mirando e cifranan di desempleo actualmente na Aruba, nos 
mester bisa cu esakinan ta subrayando cu e maneho actual 
ta efectivo y brindando nos localnan tur oportunidad. Cu 
ainda nos conoce retonan ta un realidad, cu tin cu sigui traha 
na un miho aansluiting di nos enseñansa na nos mercado 
laboral ta un echo, pero pa bisa cu nada no ta pasando sigur 
ta incorecto. 


Cifranan di desempleo a baha drasticamente. Si nos ananlisa 
e cifranan di desempleo nos por mira cu na aña 2021 esaki 
tabata 8,8%, na 2022: 6,6% y na 2023: 4,3%. E cifranan aki 
sigur ta papia cla. Un grupo cu mi tabata hopi preocupa pe 
tabata nos hobennan, pero mi mester bisa cu e cifranan pa 
loke ta trata e grupo aki tambe ta indica un desaroyo posi- 
tivo y alentador. Na aña 2020 e porcentahe di desempleo 
bou di hobennan tabata: 25,9%, na 2021: 19,1%, na 2022: 
14,6% y na 2023: 9,9%. Nos no ta unda nos kier ta, pero ta 
trahando debidamente riba e grupo aki. 


Debidamente Ministernan Glenbert Croes y Endy Croes 
durante tratamento di presupuesto 2024 a indica con ta 
bay sigui atende cu e retonan pa mehora e aansluiting di 
enseñansa na e necesidadnan di nos mercado laboral, cu lo 
brinda nos hobennan un miho perspectiva y alabes stabi- 
lisa miho e mecanismo di nos mercado laboral. Minister 
a informa cu mediante Enseñansa pa Empleo, diferente 
Jobfair, via comision multidisciplinario, Vierlandenoverleg y 
Landspakket ta dunando e aspecto aki su debido atencion. 


Mi kier finalisa bisando cu enberdad nos tin retonan riba nos 
mercado laboral. Sigur e necesidad grandi pa trahado cu 
nos no ta logra yena mediante nos mercado local ta un di 
nan. Y e alocacion di trahadonan externo conoce su retonan 
mirando cu e proceso na DIMAS no ta cana lihe suficiente pa 
por reacciona debidamente riba nan necesidadnan cambi- 
ando diariamente. Echo ta si, cu bou di ningun circum- 
stancia por elimina e evaluacion cu ta tuma lugar pa sigura 
cu no tin un local pa eherce e funcion pa cual un permiso di 
trabou ta keda pidi. Ta un reto pa crea e balans necesario 
caminda gobierno ta atende cu proteccion di nos mercado 
laboral y agilisacion di procesonan na beneficio di desaroyo 
economico. 


Parlamentario Shailiny Tromp-Lee 


No ta hustifica cu Fraccion di AVP y MAS ta haci 
comosifuera ta un free for all tin na DIMAS 

OTMAR Oduber a comenta riba e declaracionan di miembro 
di Parlamento pa AVP, Benny Sevinger cuestionando maneho 
di Oduber pa loke ta desperdicio di sushi. 


Otmar ta indica cu e Plan Nacional pa maneho di desper- 
dicio di sushi a wordo traha na 2018 y a wordo carga pa 
tur gremio na Aruba, incluyendo e comision di bisiña di 
Parkietenbos y becindario. A ehecuta ‘al pie de la letra’ e 
plan aki y caminda a cera e dump di Parkietenbos y cu sola- 
mente por a deposita material grof eynan, a bin cu e solu- 
cion temporal pa 2 aña y mey na Ser’i Teishi y hasta a haci e 
destaho publico na nivel mundial cu participacion di mas di 
18 compania di henter mundo pa incinerator. 


Lamentablemente esaki a para pasobra Parlamento di Aruba 
te dia di awe pa motibo di metemento den politica y influ- 
encia externo no a pasa e ley di Serlimar. Es decir, e ultimo 
fase den cual mester a bin un incinerator pa Aruba ta pega 


ainda. 


“Sr. Benny Sevinger den su declaracion tin e cohon di bay 
bisa cu Otmar Oduber no a termina cu ehecusion di e plan 
cu mi mes persona a laga traha como minister e tempo ey 
na 2018 pasobra mi mester a complace compinchi. Benny 
Sevinger tin cu corda cu e ta unico politico, minister y actu- 
almente miembro di Parlamento cu ta condena na un aña 
di prizon pasobra el a bay yuda compinchi, el a bay yuda 
amigo”, Otmar Oduber a declara y ta agrega cu den e 
acusacion falso cu tin contra dje den e caso Flamingo, no 
tin ni un acusacion di lo a ricibi placa of a wordo soborna cu 
placa of a duna placa pa cualkier cos por a tuma luga. 


“Lo ta bon pa Sr. Benny Sevinger cuminsa haya cuer’i cara 
y realisa cu tin un sentencia contra su persona y cu e no 
por cana acusa tur hende den comunidad haciendo politica 
ouderwets cu semper a wordo haci di purba acusa oponente 
politico”, Otmar Oduber a conclui. A yega ora di pone 
probecho personal un banda y caba di ehecuta un plan bon 
hinca den otro cu a keda forma na 2018. E ley di Serlimar 
pega ya caba pa 5 aña den Parlamento mester wordo trata 
y ehecuta. E ley ta haci Serlimar mas independiente, auto 
financiero y ta crea e espacio pa un solucion duradero medi- 
ante e proceso di un incinerator, siendo un “proven tech- 
nology”. 


Contrario na Benny Sevinger 


Otmar Oduber no tin ningun acusacion of sentencia 
contra dje pa yuda compinchi y sponsor 

OTMAR Oduber por a tuma nota di e declaracionnan di 
Prome Minister y e ta sumamente contento di por a scucha 
e urgencia cu tin pa atende cu e crisis di RWZI caminda cu 
sigur e plantanan na Bubali y Parkietenbos ta sumamente 
deficiente. 


Oduber ta contento di mira cu Prome Minister ta asumi su 
responsabilidad y hasta por bisa cu a tuma over esaki for di 
minister di Medio Ambiente cu no por a ehecuta un plan y no 
tin un vision riba e tereno aki. 


Tambe Otmar a gradici cu Prome Minister a scucha e critica 
cu Plataforma Nos Pais a trece dilanti pa no bay crea un otro 
cobransa di 15 of 20 Dollar na porta cerca nos turistanan. E 
por a compronde for di e declaracionnan di e mandatario cu 
intencion ta pa bay Parlamento cu un ley pa crea un insti- 
tuto totalmente separa. Esaki ta un idea cu e Plataforma 
ta sostene totalmente y cu ta e plan cu tabata bezig ta 
wordo ehecuta na 2019. Lo bay cobra un suma atraves di 
e Environmental Levy cual na e momentonan aki ta 3 Dollar, 
pero ainda Oduber no sa cu cuanto gobierno tin intencion di 
subie. 


“Riba su mes e no ta un mal idea, pero e ta inhusto tegenover 
di tur otro hende. Por ehempel, n'e restaurantnan tur hende 
ta laba man ora nan caba di come of ta haci uzo di e baño, e 
ora e restaurantnan tambe lo por cobra e levy aki? Pasobra 
den e ley ta poni cu solamente e cambernan di hotel por 
cobr'e. Igualmente e otro establecimentonan manera 
supermercado y tienda tambe lo por pone riba nan recibo 
cu nan por cobra un environmental levy pa uzo di baño cu 
nan tin?”, Otmar Oduber ta expresa y ta agrega cu esaki ta 


mustra cu gobierno no ta serio den e aanpak pa resolve e 
problematica. 


Ta tira un cos cu ta mustra facil, pero ta crea un inhusticia 
riba nos pais, creando desigualdad. Igualmente e ta puntra 
kico lo bay pasa cu e hendenan na cas, esunnan cu tin 
beerput na nan cas, cu ya caba ta paga pa chica nan pos? 


Finalisando Otmar ta bisa cu en berdad mester yega na un 
solucion pa loke ta RWZI, pero gobierno no tin un vision, 
maneho of plan structura pa para tras di dje. 


Porfin Prome Minister a tuma over parti di maneho di Medio Ambiente 


Pero ainda no ta mira un vision of maneho structura 

COMPAÑA pa un delegacion di pueblo hopi desapunta y 
preocupa dilanti di oficina di AZV partido AVP a organisa un 
conferencia di prensa pa expresa nan consternacion cu e 
decision di AZV di pone 50 miyon florin di surplus na banco, 
mientras cu recorte ta keda afecta e salud di su asegura- 
donan. 


Lider di Partido Mike Eman y e candidatonan Mervin 
Wyatt-Ras y Clifford Heyliger para dilanti di e sede di AZV 
na Camacuri hunto cu un grupo di ciudadano preocupa a 
manifesta nan pensamento publicamente. 


E mensahe comun tabata cla, esta cu dia cu a lanta AZV, 
nunca tabata e idea pa e organo pone placa un banda. E 
echo cu a dicidi di coy e 50 miyon florin di surplus a costo di 
keda remedi y cuido medico di pueblo pa e dirigentenan di e 
partido berde esaki ta algo repudiabel. 


E lider di oposicion Eman ta mustra cu un banda ta causa 
dolor y disgusto den comunidad y partido AVP si tin oido pa 
e sentimento di pueblo. P’esey no por caba di compronde 
dicon ainda mester paga pa cierto remedi y no tin acceso 
suficiente na specialista y tratamento. 


Eman a califica como un crimen e echo cu Evelyn Wever- 


Croes a dicidi di kita e Landsbijdrage for di AZV y awo cu tin 
un surplus, e no por bay na beneficio di pueblo tampoco. 


Mientras e ciudadano ta biba cu 1.300 florin menos di loke e 
mester, AZV si ta tuma e luho di spaar 50 miyon florin. 


AVP semper a bisa cu e medida cu pueblo ta sufriendo cu 
nan aworaki no a bin di Hulanda, pero ta responsabilidad di 
Gabinete Wever-Croes I y II. 


Eman a menciona, durante e conferencia di prensa, e dife- 
rente remedi cu AZV no ta cubri mas; for di calmante di dolor 
manera Ibuprofen y Diclofenac cu ta brinda alivio pa un 
miho calidad di bida, pasando door di anti alergico manera 
Zyrtec te na algo mas serio manera Pantoprazol cu ta un 
protector di stoma di efecto di otro remedi mas pisa, cu e 
consecuencia cu e pashent ta bay haya ulcera despues y 
empeora su cuadro clinico. 


P’esey Eman a sigura cu entre e prome 10 punto di enfoke 
di AVP pa bolter e situacion di Aruba bek riba e caminda 
bon, tin poni pa duna pueblo nan remedinan bek y lo cumpli 
cu esaki den e prome dia di un proximo gobernacion di AVP. 


Parlamentario Mervin Wyatt-Ras y colega di partido Clifford 
Heyliger tambe a remarca cu e motibo pakico a lanta AZV 
tabata pa garantisa cu tur hende na Aruba tin derecho na 
cuido medio igual, pero esey no ta e caso mas ora cu ta 
esunnan cu mas entrada so por paga pa tur remedi cu nan 
mester, mientras cu esunnan den necesidad tin cu scoge 
entre pone cuminda riba mesa of nan salud. 


Esaki mester ta un di e motibonan pakico e indice di mortal- 
idad na Aruba ta hopi mas halto, 23% compara cu apenas 
5% na Hulanda 


Na e momentonan aki no tin un vision comun pa sirbi nos 
pueblo. 


Esaki ta un di e ehempelnan di mas doloroso cu tin caminda 
un gobierno ta pone 50 miyon den un spaarpot mientras cu 
tin hende na nos pais cu ta sufriendo y hasta muriendo paso 
no por haya trato y remedi cu nan merece. Aruba ta bibando 
un di e momentonan di mas dificil den historia pa e dolor cu 
tin hende henter comunidad. 


Eman, Wyatt-Ras y Heyliger a envatisa finalmente cu no ta 
AVP so ta bisa esaki pasobra ta den contacto cu pueblo ta 
haya e informacion aki y tambe estadisticanan di entidadnan 
ta confirma esey tambe. 


Conferencia di Prensa di AVP dilant AZV 


Crea surplus di 50 miyon cortando den remedi ta un crimen 

SIMAN pasa Patrick Paskel tabata hopi rabia cu mi, pasobra 
e ta sinti cu e ta e Goliat di prensa y ningun hende tin nada di 
bis’e. Hustamente e arogancia ey ta pon’e sinti cu e ta mas 
cu Edmond Croes of Karel Arends. Pero na mes momento 
e arogancia ta hib’e na mustra su falta di etica periodistico 
y capacidad intelectual. Pasobra, den su rabia y su impo- 
tencia pa reacciona riba contenido, el a confirma na henter 
su audiencia cu e t’ey pa manipula informacion pa AVP. 


Como cu mi a bin ta desenmascara e agenda criminal di AVP, 
ami a bira e David cu Patrick kier mata. Den esey el a hinca 
den su cabes cu Karel Arends ta e arma pa afecta ami. Pero, 
ni maske cuanto Patrick purba cambia mi rumbo, mi lucha ta 
keda contra e corupcion cu aparentamente e kier defende. 


Patrick kier haci yen curso con pa manipula su audiencia. 
Pero e no kier siña encuanto periodismo di calidad y e 
codigo di etica periodistico di e “Global Charter of Ethics for 
Journalists”. Si Parick tin speransa pa un dia bira un peri- 
odista serio, e mester cuminsa bisti su bril di lesa pa wak bon 
kico hues ta bisa den e sentencia di Benny den paragrafo 9, 
alinea 4 en adelante (yena “ECLI:NL:OGEAA:2023:7” riba 
rechtspraak.nl). 


Hues ta cuminsa na splica cu el a keda proba legalmente 
y di forma convincente cu ex-minister Benny Sevinger ta 
culpabel di soborno pasivo, pasobra Benny a acepta regalo 
bao mesa pa regala patrimonio di pueblo. Hues tambe a 
menciona e tres persona cu a duna Benny regalo bao mesa. 
Despues di esey hues ta duna un tiki atencion na loke a pasa 
cu e fundacion politico di Benny, bisando cu Benny tambe 
ta culpabel de malversacion di un suma di Afl. 11.375,50. 
Benny a saca e suma aki di su fundacion politico y a uz’e pa 
asunto priva. 


Siguientemente hues a motiva e gravedad di e accionnan 


di ex-ministro Benny Sevinger. Hues ta splica cu ora Benny 
Sevinger a ricibi placa bao mesa pa regala patrimonio di 
pueblo, Benny a traiciona y a mina gravemente e confiansa 
di pueblo den gobierno. Hues ta sigui splica cu e corupcion 
di Benny ta daña e imagen di pais Aruba y cu e crimennan 
di Benny por tin un efecto economico negativo. Asina e 
crimennan cu Benny Sevinger a comete durante su minis- 
terio y den su capacidad di minister ta mina henter nos 
sociedad. Hues ta sigui mustra cu no solamente Benny a 
abusa di su funcion pa haya regalo bao mesa, pero tambe 
el a abusa di su fundacion politico pa beneficio financiero 
personal. Benny Sevinger a haya ta bon pa haci su mes doño 
di e placa di e fundacion pa uzo priva. Cu otro palabra, ora 
bo cumpra carchi di BBQ di un partido politico, e placa ey ta 
pa campaña y no pa e politico of su casa djodjo cu e placa. 


Asina hues ta yega na e conclusion cu e soborno ta asina 
grave cu hues ta haya cu solamente un castigo di prison 
incondicional ta adecua pa ex-ministro Benny Sevinger. 
P’esey hues a dun’e e castigo di 1 aña di prison, di cual 6 
luna incondicional. Tambe hues a prohibi Benny di participa 
di eleccion pa cinco aña largo, pasobra hues ta considera 
Benny un peliger pa e funcion di minister y di parlamentario. 


Awo, compara loke hues ta bisa di Benny cu e palabranan 
di Patrick Paskel mes na e programa di Enfoke dia 4 di april 
2024: 


“(…) bo ta compronde cu nos tin algo sistematicamente 
robes den nos husticia? (…) Mira e caso di Benny Sevinger, 
ta un berguensa pa Ministerio Publico. (…) Gasta miyon… 
ainda e homber no a bay cera. (…) E hues a bisa: e unico 
cos cu bo a haci robes, Benny, ta pa gasta placa di bo funda- 
cion, cumpra un pasashi pa bo señora. (…) Esey e ta. (…) 
E no ta un fout cu el a haci den su trabao, e no ta un fout cu 
placa di pueblo, e no ta un fout como minister. Ta un fout di 
su politieke stichting. (…) Paul tambe, den tur e fandanga 
di Paul, nan a acusa Paul cu … mi kier sa, el a cumpra un 
regalo pa Melany for di placa di su fundacion. (…) No mag, 
ok. Mi ta kere si Ministerio Publico tin gana di investiga bon, 
bay investiga tur stichting politico di tur partido. No di AVP 
so. Bay di MEP tambe, no.” 


Bo por check e riba YouTube na 1:02:37 en adelante. 


Tanten Patrick Paskel sigui e rumbo aki di su impotencia 
periodistico, Enfoke ta keda un noticiero chimbo y Patrick 
mes e mucha manda di AVP, cu – na su turno – ta mustrando 
pa ta ladron den nos mesun cas. 


Ryçond do Nascimento 


Patrick Paskel su impotencia periodistico 

FUNDACION Mito Croes y fraccion di AVP ta orguyoso 
di por organisa un simposio masha importante cu e tema: 
“Cooperacion strategico Aruba-Hulanda 2.0” E simposio 
lo tuma luga diahuebs awo 25 di april den Grazia Room di 
Marriott Courtyard Aruba y lo cuminsa pa 7’or di anochi. 


E prome director di TNO Aruba sr. Jan Ebbing, lo ta na Aruba 
y lo ta e orador principal na e ocasion special aki cu ta asina 
importante pa Aruba. E simposio tin como meta pa pone 
e vision optimista y progresivo riba cooperacion strategico 
entre Aruba y Hulanda riba agenda politico atrobe. E “2.0” 
den e nomber ta referi na e periodo exitoso di cooperacion 
entre Aruba y Hulanda entre 2009 y 2017 bou liderazgo di 
ex Prome Minister di Aruba, Mike Eman. 


Presidente di Fundacion Mito Croes, John Hart, a referi na y 
accentua e perspectiva prometedor di e periodo bou maneho 
di Prome Minister Mike Eman bisando: "Den e periodo ey a 
logra hopi den e relacion entre Aruba y Hulanda, entre otro 
cu atraccion di compania y instituto Hulandes di renombre 
mundial manera TNO, Rietveld Academie, Scheepvaartschool 
Rotterdam, Philips y Gas Unie. Hasta a logra institui un 
facultad nobo na Universidad di Aruba den cooperacion cu 
Universidad di Leuven, Belgica, cu ta completamente dedica 
na sostenebilidad." 


Hart ta sigui bisa: "Lamentablemente e esfuersonan aki a 
mengua despues di e periodo di Prome Minister Mike Eman 
y casi tur e institutonan Hulandes a bandona Aruba. Como 
organo di conseho cientifico, Fundacion Mito Croes kier 
sostene partido AVP pa cuminsa pone di awo caba e base pa 
reactiva y fortifica e vision aki, pa ora di asumi responsabi- 
lidad pa goberna nos pais, por tuma accion mes ora." 


E esfuersonan di Prome Minister Mike Eman e tempo aya a 
wordo traduci den un protocol di cooperacion cu Hulanda ya 
na oktober 2011. Minister di relacionnan den Reino mr. Piet 
Hein Donner a informa Tweede Kamer di Hulanda e tempo ey 


di e vision proactivo di Aruba bisando entre otro: "Hulanda ta 
dispuesto pa cera relacion di cooperacion mas estrecho cu 
tur e paisnan den Reino. Aruba ta wak posibilidad pa forma 
di cooperacion strategico cu Hulanda y cu Union Europeo cu 
por duna un contribucion essencial na realisacion di e ambi- 
cionnan di Aruba y cu por forma cu balor adicional impor- 
tante pa loke Aruba kier logra riba propio forsa.” 


Durante di e simposion e accento lo ta riba identificacion di 
e pasonan concreto cu lo mester tuma pa reactiva e cooper- 
acion entre Aruba y Hulanda, pa asina logra meta pa ambos 
pais y pa Reino Hulandes den su totalidad. Un talento hoben 
di Fundacion Mito Croes, sr. Aad Jan de Gruijl, lo papia di e 
oportunidadnan nobo pa e empresarionan hoben cu FinTech. 
Mike Eman lo clausura e simposio cu observacion analitico 
riba e tema di e simposio, a base di su experiencia y cono- 
cemento, y lo conta con e ta wak cu esakinan por contribui 
na e iniciativa di 2.0. Tambe Eman lo pone atencion na e 
necesidad di converti e debe di 900 miyon florin di e fiansa 
di Hulanda durante di e periodo di COVID, den un fondo di 
inversion pa sostenebilidad di Aruba. 


"Un futuro nobo no ta wordo crea den un par di luna, sigur 
no si tin mas partido envolvi. Toch ta bunita pa wak, cu ora e 
partidonan ta desea esaki, por logra resultadonan concreto 
lihe, manera den e caso di Aruba. Esaki ta priminti hopi pa 
futuro.” Asina minister Piet Hein Donner a scirbi den su carta 
na Tweede Kamer na 2011. 
E simposio aki ta un oportunidad unico pa esunnan inte- 
resa tanto na Aruba como na Hulanda, pa bin hunto, pa 
intercambia idea y pa discuti riba e pasonan concreto cu 
por tuma pa fortifica e cooperacion strategico entre e dos 
paisnan. 


Simposio na Aruba 


Cooperacion strategico Aruba-Hulanda 2.0 

ARUBA tin un agencia di biahe nobo, pero no na servicio 
di pueblo, pero na servicio di e ministernan di MEP pa nan 
por biaha rond di mundo riba custia di un pueblo cu mester 
paga remedi, mester paga awa y coriente redobla den prijs, 
mester paga BBO na frontera, mester paga pa aumento di 
schoolgeld. 


Un Minister so, esun di Energia Glenbert Croes, tin casi mey 
miyon florin gasta na biahe rond di mundo y sin ningun 
resultado pa Aruba. Si lo ta bon y esaki segun declaracion di 
e propio Minister di Energia, cu na final a bira gañamento sin 
fin, Aruba lo mester tabatin tubo di gas ta core di San Nicolas 
pa WEB di LNG gas, nos lo mester tabatin heavy fuel barata di 
Ecuador of Merca. Aruba lo mester tabatin Hydrogen Valley 
di Spaña riba tereno di Lago. Nos lo mester tabatin cori- 
ente barata di Colombia. Y sin conta henter Aruba lo mester 
a bira sheik miyonario cu petroleo ta sali tur caminda na 


Aruba. Gañamento ta e logro di mas grandi di e minister aki 
den un Gobierno cu ta sinonimo di medida y gañamento. 


Esey ta un ehempel so di un minister cu tin casi mey miyon 
florin gasta na biahamento, sin conta e biahenan di e otro 
ministernan. Expedia of bookings.com a keda kens banda di 
e agencia di biahe di MEP. Asina tanto miyones di florin na 
biahamento, cu Gobierno lo por a cumpra su propio avion 
mes cu tur e miyonesnan aki cu nan a gasta. NO un KLM, 
pero KML, Koninklijke MEP Luchtvaart Maatschappij. 


Ta p'esey hamas nos pensionadonan lo ricibi un aumento 
husto na man di e Gobierno MEP-RAIZ. Hamas nos ambte- 
naarnan lo ricibi nan indexering mereci, pasobra ta mas 
importante pa keda gasta placa na biahamento. Trahando 
e relato na e momentonan aki, casi tur minister di MEP ta 
na Hulanda pa sigui fiesta cu placa di pueblo. E Minister di 
finansa Xiomara Ruiz como ehempel a bay di 14 di april pa 
Merca y despues di eynan a sali direct pa Hulanda y kisas 
lo bin bek Aruba fin di luna, kedando asina un total di 15 
dia den exterior, cu ta 15 dia X 450 dollar pa dia cu ta bira 
e balente suma di mas of menos 7000 dollar na solamente 
daggeld vergoeding di e solo minister aki, sin conta pasashi 
y di su acompañante, un ex minister di finansas di MEP cu 
awo banda di su pensioen di minister ta cobra un salario di 
coordinado. Esaki ta djis un resumen chikito di loke un solo 
minister ta fiesta cu placa di pueblo na e momento aki na 
Hulanda. 


Tristo pero esaki ta e realidad di Aruba, placa ta bay pa 
esunnan cu tin cantidad di placa caba. Un famia humilde aki 
na Aruba, pa por realisa un solo biahe cu nan famia, mester 
spaar y haci sacrificio pa por bay un vakantie cu su famia. 
Y gobierno si por biaha ki ora nan kier pa asina haya mas 
placa di pueblo pa hinca den nan cartera. 


Chistoso ta cu e gobierno aki, cu e minister di Economia di 
Raiz Geoffrey Wever ta keda bay den pueblo pa duna curso 
con pueblo mester anda cu su finansa y pa siña con pa spaar 
placa y di otro banda su partner di coalicion MEP, cu awo a 
bira un agencia di biahe, ta keda gasta y fiesta cu placa di 
pueblo na biahamento. Anto pueblo si mester keda rek su 
placa manera cakiña pa por sobrebibi tur luna. 


AVP ta cla cu un team nobo y tambe cu esunnan cu experi- 
encia cu tin e conocemento y vision di con pa goberna un 
pais, ta cla pone gobierno bek den man di pueblo y pa bo 
placa di belasting por bay bek den bo man y no den man di 
un solo grupito. 


Juni Croes (AVP) 


Aruba tin un agencia di biahe nobo cu yama MEP 

NA aña 2018, Gobierno di Aruba a institui Veiligheidshuis 
Aruba, pa asina yuda combati problemanan social of crim- 
inal. Veiligheidshuis ta un plataforma na unda diferente 
instancianan di e cadena hudicial y di cuido, y otro part- 
nersnan manera enseñansa ta traha hunto riba casonan 
compleho di problemanan social of criminal. 


Prome Minister Evelyn Wever-Croes a indica cu despues 
di a celebra 5 aña di existencia, e cadena aki a 
demostra di ta un cadena sumamente valioso 
pa por yuda atende e problematica cu ta scondi 
tras di criminalidad, y tras di abuso y violencia 
domestico. Prome Minister como esun encarga 
di e "stuurgroep" aki, a ricibi di señora Bernice 
Schulte, e relato annual di 2023, cu ta indica 
cu na aña 2023 tabata tin un total di 123 caso 
nobo, cu ta un cantidad basta constant den 
ultimo añanan. Tambe, por a nota cu e casonan 
di violencia y abuso ta birando alarmante mescos 
cu adiccion y problemanan psychiatrico. 


E plataforma aki ta consisti di varios instancia y 
departamento cu ta bin hunto cada dos siman 
pa trata casonan nobo y esunnan existente. 
Nan grupo di meta ta hobennan cu ta na riesgo, 
personanan cu problemanan mental, y esnan cu 
tin tanto problema mental y adiccion, tambe e 
grupo creciente di abusadornan y di victimanan 
den caso di abuso relacional, adultonan mayor, y 


esnan no documenta. Unabes nan detecta un problema, nan 
ta tuma accion lihe pa asina evita cu hobennan, adultonan 
mayor of otro persona haya nan den crisis cu lo causa hopi 
mas tempo, energia y placa pa por wordo soluciona. 


Prome Minister ta sumamente satisfecho di e trabou cu 
Veiligheidshuis a bin ta eherciendo, y ta gradici señora 
Bernice Schulte pa tur su dedicacion na yuda combati e 
problemanan serio aki. Tambe, Prome Minister ta desea e 
team completo hopi forsa y exito pa por sigui eherce e bon 
trabou. 


Gabinete Wever-Croes trahando na bienestar di nos hendenan 


Gobierno di Aruba a institui Veiligheidshuis 
pa combati problema social of criminal 

DEN un era unda responsabilidad social ta hunga un rol mas 
y mas prominente den e mundo empresarial, e enfoke riba 
sostenibilidad y Responsabilidad Social Corporativo (RSC) 
ta bira mas y mas importante. E empresanan rond mundo ta 
reconoce e necesidad di envolve den asunto social y adopta 
practicanan sostenibel, no solamente for di un punto di 
bista etico, pero tambe como un movemento strategico pa 
fortalece nan reputacion y promove relacion comercial. 


Sostenibilidad ta fundamental pa RSC y ta encera un variedad 
amplio di iniciativa, incluyendo reduccion di impacto ambi- 
ental, promocion di husticia social y garantia di prosper- 
idad economico pa tur partido interesa. E empresanan cu 
ta aporta activamente na sostenibilidad ta demostra nan 
compromiso cu medio ambiente y sociedad, loke ta traduci 


den un percepcion positivo di nan marca y reputacion. 
Adoptando practica sostenibel, e empresanan tambe por 
fomenta relacion comercial positivo. Cliente, proveedor 
y inversionista ta bira mas y mas crítico cu e prestacion 
sostenibel di e empresanan y hopi biaha nan ta prefera traha 
cu e organisacionnan dedica na RSC. Mustrando compromiso 
cu e problemanan social y implementa solucion sostenibel 
por genera mas lealtad di e cliente, miho relacion cu e prov- 
eedonan y mas atractivo pa e inversionistanan. 


Ademas, sostenibilidad tambe por trece beneficio opera- 
cional p'e empresanan. Haciendo un uzo eficiente di Recurso 
Natural, minimalisando desecho y mehorando e procesonan 
di produccion, e empresanan por spaar riba gasto y fortalece 
nan posicion competitivo. 


Responsabilidad social corporativo 


E importancia di sostenibilidad den mundo empresarial 

CU un potret di Tera tuma for di espacio abordo di Apollo 
11, John McConnell, un activista Mericano ambiental, ta 
crea e bandera cu ta bira e simbolo universal conoci como 
Earth Flag. 


Pa eleva sosten individual y internacional pa cuido di planeta 
Tera McConnell a propone un Dia di Tera y e esaki ta haya 
acogida y a wordo sigui pa un Proclamacacion di Dia di Tera 
pa e ciudad di San Francisco. 


Ta 21 maart 1970 y e prome Dia di Tera, manera proponi pa 
McConnell, ta wordo celebra na San Francisco. 


Mientras tanto e preparacionan masivo ta na caminda, enca- 
besa pa Gaylord Nelson, un senador Mericano di Wisconsin, 
kende a propone e prome protesta ambiental nacional pa 
sacudi e mundo politico y forza e tema di medio ambiente 
riba e agenda nacional. 


Riba 22 april 1970, 20 miyon Mericano ta subi caya, 
aglomera den parke y auditorio pa demostra e necesidad 
di un medio ambiente sano y sostenibel. Denis Hayes, e 
coordinado nacional y su ekipo a organisa reunion popular 
masivo di costa pa costa. Miles di scol y universidad a 


organisa protesta contra e deterioro di e medio ambiente y 
e gruponan ambiental, republicano, democrata, agricultor 
y e lidernan sindical a uni pa un causa comun, creando un 
empuhe cu a conduci na crea e Environmental Protection 
Agency y aceptacion di e leynan Clean Air, Clean Water, y 
Endangered Species Acts. 


Desde 1990 ora Earth Day Network a ser crea pa Denis 
Hayes pa promove Dia di Tera mediante un red interna- 
cional di organisacion, Dia di Tera a crece bira e evento mas 
celebra na mundo, conmemora pa mas hende cu cualkier 
otro evento secular, religioso of dia nacional riba planeta 
Tera. 


E fecha pa celebra Dia di Tera ta bira oficialmente 22 April 
asina remplazando e fecha original pa e otro Dia di Tera 
anteriormente proponi pa John McConnell. 


Na 2009 cu Resolucion A/RES/63/278 Asamblea General di 
Nacionan Uni ta declara 22 april International Mother Earth 
Day y Earth Day Network ta asumi coordinacion global di Dia 
di Tera. 


DIA DI TERA NA ARUBA 
Dia 22 april 1993, Accion Ambiental, un grupo di cuater 
hende (Milton Ponson, Marcos Bislip, Sandra Robles y Sheila 
Lampe) hunto cu Fundacion Desaroyo Ecologico Aruba a 
tene un rueda di prensa y a reflexiona riba e necesidad pa 
proteha nos planeta, su recursonan natural y e ecosiste- 
manan y pa transmiti e mensahe aki na e hubentud di Aruba. 


Na 1994, Dia di Tera a bira un evento nacional na Aruba, 
ora cu a hisa e Earth Flag na Biblioteca Nacional Oranjestad 
riba 22 april. Gobernador di Aruba tabata presente y Prome 
Minister Nelson Oduber a hiba un discurso pa e publico 
presente. Riba e mesun dia un rueda di prensa a wordo 
teni cu e tema “Nos Recursonan Natural ta nos Rikesa 
Economico”, un foyeto a wordo presenta, titula “Aruba, One 
Natural Island” y Accion Ambiental a anuncia cu lo manda 
un delegado pa participa den e Global Conference on the 
Sustainable Development of Small Island Developing States 
na Barbados e mesun aña. 


Pues e aña aki danki na Fundacion Accion Ambiental y 
desde 2002 tambe oficialmente via Rainbow Warriors Core 
Foundation ta marca 30 aña di celebracion di Dia di Tera y 
nos ta dedica e dia aki na memoria di Sheila Lampe, luchado 
pa naturalesa cu a bay laga nos e aña aki. 


Eight to Eight, because our planet can’t wait campaign 


Awe ta dia di Tera 

DIABIERNA anochi, den e prestigioso ballroom di 
Renaissance Convention Center, a tuma luga Premio 
Excelencia den Deporte 2023, unda cu a reconoce e atletanan 
cu a a sobresali den nan disciplina durante aña 2023. Un 
anochi magico yena cu emocion y alegria, unda a honra 150 
atleta nomina, a reconoce binti (20) entrenado deportivo, a 
reconoce cuater (4) atleta elite y a rindi homenahe na dies 
(10) baluarte deportivo cu a dedica gran parti di nan bida na 
e desaroyo di deporte di Aruba. Ademas, Premio Excelencia 
den Deporte a reconoce cuater (4) atleta olimpico cu a ricibi 
un certificado y pin di Olympians for Life (OLY) for di man di 
presidente di Asociacion Arubano di Atletanan Olimpico Sr. 
Isnardo Faro pa nan gran trayectorio y promove e balornan 
olimpico. Fuera di esaki, a otorga reconocemento na e atle- 
tanan Arubiano cu a participa den e Seleccion di Hulanda 
den campeonato internacional di baseball y softball. 


Presente na e ocasion special aki tabata Prome Minister 
Evelyn Wever – Croes, acompaña pa su distinguido esposo Sr. 
Kenneth Wever, Minister Endy Croes acompaña pa su kerida 
esposa Sra. Dilailah Croes y Minister di Enseñansa, Ciencia, 
Cultura y Deporte di Curaçao Sr. Sithree van Herdoorn. 
Tambe e gran anochi aki a conta cu presencia di Presidente 
di Parlamento mr. Edgard Vrolijk y Parlamentarionan Shailiny 
Tromp Lee, Alvin Molina y Marcos Berlis. 


E magno evento deportivo aki, a inicia cu recorido riba e 
“red carpet” di e nominado, mayor- y invitadonan special, 
unda por a saca potret como recuerdo di Premio Excelencia 
den Deporte 2023. E famoso cantante Eltienne Yarzagaray a 
inicia e gran evento di gala aki, interpretando Himno di Aruba 
na un gran forma. Presidente di Comision Excelencia den 
Deporte 2023 Sr. Kenneth Vrolijk a duna un discurso, sigui 
pa discurso di Prome Minister di Aruba Sra. Evelyn Wever 
– Croes y Minister di Enseñansa y Deporte Sr. Endy Croes. 
Despues a sigui cu un bunita show di apertura presenta pa e 
bailarinanan di NLG y NTG di Sra. Marisol Peña. 


E momento mas emocionante di e anochi aki tabata ora cu a 
presenta e ganadonan di Premio Excelencia 2023: 
Atleta Paralimpico 2023 
Edgar Ridderstap 


Atleta Special Olympics 2023 
Sharman Diaz 


Atleta Rising Star Femenino 2023 


Amalia Tromp 


Atleta Rising Star Masculino 2023 
Kailen Wouters 


Atleta Nobato Femenino 2023: 
Alyna Henriquez 


Atleta Nobato Masculino 2023: 
Jadel Carrasquero 


Atleta Femenino 2023 U-13 
Eva Kock 


Atleta Masculino 2023 U-13 
Zion Angela 


Atleta Femenino 2023 U-18 
Mikayla Morales 


Atleta Masculino 2023 U-18 
Braynsly Dirksz 


Team di Aña 2023 
Aruba Aquatics Federation-Artistic Swimming 


Atleta Femenino di Aña 2023 
Kyra Hoevertsz 


Atleta Masculino di Aña 2023 
Zair Croes 


Finalmente, Premio Excelencia den Deporte 2023 tabata un 
exito. Por a observa emocion y alegria di e atleta-, mayor- y 
coachnan durante e anochi special aki. 


E anochi a clausura cu un magnifico presentacion di Quality 
Brassband y show di Carnaval di e grupo di baile Dazzling 
Dancers. Minister Endy Croes ta gradici tur atleta, mayor y 
entrenado cu a contribui pa haci esaki posibel. 


Alabes, ta gradici Ministerio di Deporte cu a organisa e gran 
evento aki dedica na nos atletanan y e maestronan di cere- 
monia Sr. Andrew Vrolijk y Sra. Sandra Croes cu a desplega un 
trabou fantastico durante e anochi aki. Minister Endy Croes 
ta felicita tur e nominado- y ganadonan di Premio Excelencia 
den Deporte 2023. Aruba ta sumamente orguyoso di boso. 


Minister Endy Croes 


A otorga reconocemento n’e atletanan cu a destaca 
durante 2023 durante Premio Excelencia den Deporte 

TA pidi studiante, mayor, empresa, gobierno, Misa, Sindicato, 
individuo y NGO’s nan pa uni den un compromiso pa impedi 
fin di tur producto plastico pa bon di salud humano y plan- 
etario exigiendo un reduccion di 60% di e productonan di 
plastic pa 2040 y e obhetivo final pa construi un futuro sin 
plastic pa generacionan venidero. 


Pa logra un reduccion di 60% pa 2040; (1) Concientisa e 
daño causa pa plastic, salud humano, animal y biodivers- 
idad completo y exigi mas investigacion implicacion pa 
salud, divulga tur informacion riba e efectonan publico. (2) 
Rapidamente elimina tur loke ta plastic di un solo uzo pa 
2030 y elimina gradualmente den e tratado di Nacionnan 
Uni riba e contaminacion di plastic na 2024. (3) Exigi politi- 
conan pa pone un fin na e plaga di modanan rapido y na gran 
cantidad di plastic produci y utilisa. (4) Inverti den techno- 
logia y materialnan innova pa contrui un mundo sin plastic. 


Plastic ta mas leu di ta un problema ambiental serio. E ta 
un menasa grave pa salud humano asina alarmente manera 
e cambio climatico. Na momento cu e palsticnan ta bay 
descompone e micro organismonan ta saca sustancianan 
kimico toxico den nos fuentenan di alimento y awa y nan 
ta keda circula den e aire cu nos ta respira. Produccion di 
plastic a crece mas cu 380 miyon di tonelada pa aña. Den e 
ultimo dies aña a wordo produci mas plastic cu siglo XX y e 
industria tin plania pa crece explosivamente den un futuro 
indefini. 


Tur e plastic nan aki a wordo produci pa un fabrica “Petro 
Kimico” cu un hisrorial abysmal di emisionan toxico, derame 
y explosivo. Plasticnan ta wordo porduci den instalacionnan 
contamina cu di un manera parce cu nan ta semper ubica 
den e barionan mas pober. Algun plastic ta mortal ora e 
wordo kima. 


Otro plastic ta transmit substancia kimico cu ta altera 
hormoon. Tur plastic por mata parha y sofoca bida marino. 
Den cada etapa di ciclo di bida for di posnan petrolero te cu 
dump, plastic ta keda un plaga peligroso. 


Ley contra producto plastico 
Por corda cu na aña 2018, Ministerio di Desaroyo Teritorial, 
Infrastructura y Medio Ambiente a anuncia e introduc- 
cion di un ley nobo locual ta prohibi productonan desech- 
abel di plastico di un solo uzo (incluyendo biodegradables 
y compostables), productonan di styrofoam (polysterne), 
y tambe prohibicion di productonan cu ta contene kimico 


oxybenzone den crema anti solar. 


Tabata entrante 1 di juli 2020, Gobierno di Aruba a prepara 
pa e ley aki pa bini na vigor siguiendo un proceso di consci- 
entisacion. 


Pa loke ta trata ehecucion di e ley aki, Ministerio di Desaroyo 
Teritorial, Infrastructura y Medio Ambiente a tuma e 
puntonan di preocupacion di e distribuidornan tambe den 
consideracion. Lo evalua e ehecucion di e ley, tumando na 
cuenta e crisis cu nos isla ta enfrentando. Motibo pa e eval- 
uacion menciona ta cu a surgi un retraso den e proceso di 
reduccion di e materialnan cu ta cay bou di productonan 
dañino pa medio ambiente, manera stipula den e ley. 


Ta conoci cu rond mundo ta haci esfuerso pa basta aña caba 
riba minimalisacion di e uzo di productonan di plastic di un 
solo uzo. 


A prohibi entre otro supermercadonan pa duna saconan di 
plastic na momento di hasi compras. Ta depende e cant- 
idad di compras cubo ta hasi ta defini e cantidad di saco di 
plastic cual ta masha hopi saco ta wordo duna. 


Tur e saconan aki por si dado caso e no wordo tira afo na un 
manera responsabel e tin tur posiblidad di finalisa den nos 
naturalesa. Por miranan pega den mata, Kadushi y tin biaha 
te hasta ta bula rond. Ora cu e saco di plastic aki finalisa riba 
dump e tempo ey por miranan ta bula bai cai te den e lama 
cu tin rond di nos dump. Segun studio den e lama cu ta keda 
rond di nos dump na parkietenbos ta un cantidad sin limite 
tin den fondo di lama cu sigur den transcurso di siglonan 
pasa a keda acomula y causando un daño enorme na nos 
bida marino. 


Santa Rosa tambe a haci cambio 
Como Departamento responsabel, Santa Rosa tambe ta 
conciente di e daño cu e saco di plastic ta hasi. Mesora a 
cuminsa busca solucion pa e saconan di plastic cu nos mes 
tabata usando. Dibiaha a percura pa busca saconan reus- 
abel y biodegradabel pa nos saconan di gordura, esunnan 
di fertilisante y simiya. Saconan cu no ta causa daño na 
nos medio ambiente. Y si dado caso bo cumpra bo saco di 
gordura pa prome biaha serca nos na Santa Rosa, y bo bin 
bek cune, bo ta haya e siguiente saco na un mihor prijs. 


Ban ta mas conciente di e productonan plastico cu ta causa 
un daño enorme na nos medio ambiente. 


Planeta contra Plastic 


Tema pa Dia di Tera 

INGREDIENTES: 
250g de pasta (puedes usar cualquier tipo que prefieras) 
2 tazas de salsa de tomate (puedes usar salsa preparada o 
hacerla tú mismo) 
2 dientes de ajo, picados finamente 
1/4 taza de hojas de albahaca fresca, picadas 
2 cucharadas de aceite de oliva 
Sal y pimienta al gusto 
Queso parmesano rallado (opcional, para servir) 
Instrucciones: 
Cocina la pasta en una olla grande con agua hirviendo y sal, 
siguiendo las instrucciones del paquete hasta que esté al 
dente. Luego, escurre la pasta y reserva un poco de agua de 
cocción. 


Mientras se cocina la pasta, calienta el aceite de oliva en una 
sartén grande a fuego medio. Agrega el ajo picado y cocina 
por unos minutos hasta que esté fragante pero no dorado. 
Añade la salsa de tomate a la sartén y deja que se caliente 
durante unos 5 minutos, revolviendo ocasionalmente. Si la 
salsa está muy espesa, puedes agregar un poco de agua de 
cocción reservada para afinarla. 


Agrega las hojas de albahaca picadas a la salsa de tomate 
y revuelve bien. Cocina por unos minutos más hasta que la 


albahaca esté ligeramente marchita. 


Incorpora la pasta cocida a la sartén con la salsa y mezcla 
todo para que la pasta quede bien cubierta. Cocina por otro 
minuto para que los sabores se mezclen. 


Prueba la pasta y ajusta la sazón con sal y pimienta al gusto. 
Sirve la pasta caliente, espolvoreada con queso parmesano 
rallado si lo deseas. ¡Disfruta de tu deliciosa y fácil pasta con 
salsa de tomate y albahaca! 


Pasta con salsa de tomate y albahaca 

Sinceramente, Pastor Marcel Balootje 


Fortaleza pa Famia 


No tin amor mas grandi cu e amor di Dios 


Ningun hende no tin amor mas grandi cu esaki, cu un hende 
ta duna su bida pa su amigonan (Juan 15:13) 
Tur hende mester corda y reconoce e amor di Dios cu a duna 
su unico yiu pa ken cu kere den dj’E tin bida eterna. 


Den e amor di Dios ta inclui tur cos: 
Amor di matrimonio entre homber y muhe 
Amor pa relacion sexual entre homber y muhe, pasobra 
esaki ta e relacion sexual cu Dios mes a ordena, establece y 
hacie un mandato pa multiplicacion. (Genesis 1:28). 
Amor entre Tata, Mama y yiu, 
Amor di famia. 


Pasobra ta tres tipo di amor tin: 
Amor Agape esaki ta amor di Dios pa hende. 
Amor Phileo cual ta e amor entre mayor y yiu. 
Amor Eros cual ta e amor matrimonial entre homber y muhe. 
Pero e amor di Dios ta resalta riba tur cos: 
pasobra, e amor di Dios ta salba, sana y libera, e ta miseri- 
cordioso. 


E amor di Dios no por ta envolvi den pica, pasobra Dios ta 
santo y caminda hende ta haci pica conscientemente, e 
Spirito di Dios ta aparta. 


Cu esaki nos kier pone bon cla, cu ora dos persona ta envolvi 
den adulterio, fornicacion, y habito sexual cu Dios ta desap- 
roba y ta abominacion den cara di Dios, eynan e amor di 
Dios no ta. 
Tur eseynan ta deseo carnal cu no tin otro nomber cu no 
ta pica y no ta importa ta ken ta hacie, pica ta keda pica. 
(Romanonan 18-32). 


Pocopoco hende ta birando digital riba e mundo aki, 
drentando relacion improductivo, caminda e amor di Dios 
no ta presente, pasobra hasta ora nos planta un simia di 
boonchi, pa e nace y crece y duna nos un ranca di boonchi 
pa nos come, tur esey tambe ta expresa e amor di Dios. 


Pasobra for di den Genesis nos ta lesa con grandi e amor 
di Dios ta, cu e a crea ser Humano, Flora y Fauna, tur ser 
humano, tur animal y tur mata a wordo crea pa Dios, den su 
gran Amor. 


E amor di Dios ta asina responsabel , cu prome cu Dios a 
crea hende, Dios a crea cuminda pa nan por come. 
Aki nan ta bon ehempel pa nos como mayor bira respon- 
sabel den e criansa cu nos mester duna nos yiunan, pasobra 
e mayor ta responsabel pa e bon educacion di su yiu. 


Stima nan, laga nos stima otro, pasobra amor ta bin di Dios,y 
tur cu ta stima ta naci di Dios y conoce Dios. Esun cu no ta 
stima no conoce Dios, pasobra Dios ta amor. (1Juan 4:7-8). 


Esaki ta un wake-up call pa nos hubentud: 
Esun cu ta stima no por ta cana cu arma, pa tira su mes 
prohimo. 


Esun cu ta stima no por ta bendiendo droga na su prohimo. 
Esun cu ta stima no por ta sconde cos horta pa su prohimo. 
Esun cu ta stima no por bay tuma vengansa pa su prohimo. 


Wak bon pasobra hopi di e amistadnan di awendia caminda 
hende ta yama otro brother y bati riba pecho, y haci señal 
cu man ta pacto diabolico, cos cu e hobennan ta imita y nan 
no sa for di unda nan a sali. 


Amor di Dios tambe ta nifica disciplina, pasobra Dios ta 
disciplina esun cu e ta stima. 


Awo ora un mayor no ta disciplina su yiu, ta pasobra e no 
stim’e, aki nan no tin cuenta di mama soltero of casa, tur 
hende cu ta stima nan yiu ta educa y disciplina nan yiu. 

DEN e gran sinfonia di bida, hende frecuentemente ta den 
un acto delicado di balans, purbando di harmonisa nan rela- 
cionnan personal cu nan ambicionnan profesional. Ta un 
reto dificil, pero ora cu ehecut'e cu gracia, por tuma luga un 
crecemento personal y profesional notabel. 


E poder di balans 
Mescos cu un experto ekilibrista cu ta nabega cu gracia 
riba un cabuya delega, e arte di balansa amor y ambicion ta 
depende di e balans. E exito den ambos ambito ta rekeri un 
baile delicado caminda ningun ta eclipsa otro. 


E impotencia di e limitenan 
Central den e acto aki di balans ta e establecimento di e 
limitenan cla. Distingui entre bida personal y profesional ta 
vital. E ta implica compronde kico ta apropia pa comparti 
den trabao y kico mester permanece dentro di e limitenan di 
e relacion personal. 


Amor, husticia y igualdad 
Ora cu amor y ambicion ta crusa na trabao, husticia ta di 
suma importancia. Ora cu un pareha ta traha hunto of tin 
posicion di autoridad, ta esencial garantisa pa imparcialidad 
prevalece, fomentando un ambiente di igualdad y profesion- 
alismo. 


Preservando confidencialidad 
E ambiente laboral hopi biaha ta implica maneha infor- 
macion confidencial. Pa mantene e confiansa, ta impera- 
tivo respeta privacidad di bo pareha y abstene di comparti 
detaye sensibel cu bo coleganan. 


Atende asunto personal 


E conflictonan personal lo surgi inevitablemente, pero na 
trabao no ta luga pa resolve nan. Reserva pa despues di e 
orario laboral, e momentonan aki ta miho atendi di manera 
constructivo, manteniendo e enfoke pa haya solucion 
amigabel. 


Den e danza intrica di amor y ambicion, e comunicacion 
ta sigui ta e 'cornerstone'. Dialogo habri entre pareha riba 
asunto relaciona cu trabao ta clave, yudando nan nabega 
posibel obstaculonan y construi strategia pa supera nan 
hunto. Mientras cu e parehanan ta esforsa pa haya un 
cuerde harmonioso entre bo carera y relacion, profesional- 
ismo, maneho di tempo y e adaptabilidad ta lanta como su 
rectornan principio. Balansa amor y ambicion no ta trata di 
scoge uno riba e otro; ta trata di domina e arte di tin ambos, 
creando un sinfonia di exito den e ambitonan personal y 
profesional. 


En busca di balans 


Profesionalismo y relacion personal 

Laga tur loke ta spera mi ta bunita 
Laga tur locual cu mi encontra na caminda 
ta bunita 
Laga tur locual cu mi laga atras keda 
bunita y 
Laga esakinan termina den tur bunitesa. 
Cado Wever. 


Cu dolor na nos curason, nos ta participa 
fayecimento di nos ser keri: 


Miguel Angel Larrache 
Miho conoci como: “Miguelito” of 
“Lelo” 
*11-03-1936 - †19-04-2024 


Na nomber di su: 
Esposa: †Petra Tromp-Larrache 
Yiunan: Magali y Gino Tromp-Larrache 
Richard y Judella Raaz-Franken y 
famia 
Nieto(a)nan: Jordany y Laiza Tromp- 
Eckmeyer 
†Giovanni Tromp 
Ginali Tromp 
Bisanieto(a)nan: Jordaiska Eckmeyer 
Jorvania Eckmeyer 
Jaydion Thiel 
Hildeny Thiel 
Demas famia na Aruba, Republica Domin- 
icana, USA y Hulanda: Larrache, Tromp, 
Raaz, Eckmeyer, Thiel, Franken, Saladin, 
Lampe, Donata, v/d Biezen, Carillo, Hooi, 
Hayer, Delle 
Ta invita pa acto di despedida cual lo tuma 
luga na Aurora Funeral Home, Diahuebs 
25 di april 2024 di 2’or pa 4’or di atardi. 
Cremacion lo tuma luga den seno familiar. 
Nos disculpa si den nos tristesa nos a lu- 
bida di menciona algun famia of amistad. 


“Señor ta mi wardador, mi no tin falta 
di nada. Den cunucu di yerba berde e ta 
ponemi sosega, e ta hibami na awa trankil 
pa mi bolbe haña forsa”. 
Salmo 23 


Cu inmenso dolor na nos curason, nos ta 
anuncia fayecimento di: 


Luicio Kock 
*09-10-1947 - †18-04-2024 
Na nomber di su: 
Mayornan: 
†Jose Kock 
†Antolina Kock-Lampe 
Rumannan: 
†Luis Kock & esposa Maria van der 
Biezen 
Carmen Kock 
Gorge Kock y yiu Tatiana 
Betty Kock na Hulanda 
Joselito Kock 
†Jossito Kock & esposa Marcia Janga y 
yiunan Josmar y Joshua 
Tanta: Denise Koetsier 
Omonan: 
Benjamin Lampe 
Rufino Lampe 
Primo- y primanan 
Acto primo- y primanan 
Ex coleganan di Victoria Bottling Co. 
Compañero- y compañeranan di Huize 
Maristella. 
Tur su bon bisiñanan 
Amistadnan di cas (manera famia): 
Engelhart, Boekhoudt y Tromp. 
Demas famia: Kock, Lampe, Arendsz, 
Wever, Lacle, van der Biezen, Janga, Tri- 
mon, Antonette, Woisky, Bilderbeek, Pe- 
terson, Visser, Smouter, Koetsir, Tromp, 
Felix, Thijme, Maduro, Thijssen, de Kort. 


Ta invita pa acto di despedida lo tuma 
luga diamars 23 di april 2024 na Pray Fu- 
neral Home di 09:00 pa 11:00 di mainta. 
Acto di cremacion ta tuma luga den seno 
di famia. 


Nos disculpa si den nos tristesa nos por a 
lubida algun famia of conocir. 


Despues di despedida nos no por ricibi 
bishita di condolencia na cas. 


Enbes di flor of krans, lo tin un box dis- 
ponibel cu por haci un donacion pa Huize 
Maris Stella. 


“Señor ta mi wardador, mi’n tin falta di nada 
Den cunucu di yerba berde e ta ponemi sos- 
ega. 
E ta hibami na awa trankil, 
Pa mi bolbe haya forsa”. 
Salmo: 23 
Nos ta anuncia fayecimento di: 


Catherine Monica Morel-Martin 
**15-03-1949 - †19-04-2024 
Acto di entiero lo wordo anuncia despues. 


Cu imenso tristesa na nos curazon nos ta an- 
uncia e fayecimiento di 
nos kerido tata, suegro y welo 


Bernardus (Ben) Maria Cramer 
Sinkel, 28 juni 1934 – Aruba, 18 april 2024 
Viuda di Annemarie Cramer – Heersche 


Yvette 
Bas y Cliodhna 
Bruno 
Hugo y Alie 
Kristiaan 
Isabella 
Armand y Geraldine 
Danique 
Marcel y Margie 
Matthew 
Maximus 
Maggie 
Raoul † 
Agnes 
Elise 
Milou 
Stan † 
Lars 
Brownie 
Demas ex-colega di Elmar N.V. 


Acto di despedida lo tuma luga diahuebs, 25 
di april 2024 na Misa di Tanki Leendert di 
2:00pm pa 4:00pm. 


Acto di cremacion ta tuma lugar den seno di 
famia. 


Ben lo a desea un donation na Aruba Animal 
Shelter of Fundation Stimami Sterilisami 
enbes di flor. 


Correspondentieadres: 
Paraguana 14 
Tibertus_6@hotmail.com 


